Уч даҳони улғайтирган она, 70 ёшида ҳам косметика бренди юзи бўлишни уддалаган машҳур модель — Мэй Маск ҳикояси - Daryo\n18:54, 23.10.2021 22811\nУч даҳони улғайтирган она, 70 ёшида ҳам косметика бренди юзи бўлишни уддалаган машҳур модель — Мэй Маск ҳикояси\nМафтункор, шарттаки, жасур: агар кимдир шу сифатлар билан «аждарларнинг онаси» унвонига лойиқ бўлса, бу машҳур модель Мэй Маск бўлиши, шубҳасиз, деб ҳисоблайди Marie Claire нашри.\nУ ярим асрдан кўпроқ вақт давомида моделлик билан шуғулланган ва учта машҳур шахсни тарбиялаган. Бугун унинг катта ўғли Илон Маск муҳандис, ихтирочи, электромобиллар ишлаб чиқариш билан шуғулланадиган Tesla ҳамда космик кемалар қурувчи SpaceX компаниясининг ташкилотчиси ва директори, 2020 йилда Марсга ўз ракеталарини учирди, кичик ўғли Кимбал — муваффақиятли ресторанлар эгаси ва таниқли филантроп (хайрия ишлари билан шуғулланувчи одам), қизи Тоска эса 2017 йилда Канн кинофестивалида ўз фильми билан иштирок этди, унинг 40 дан ортиқ лойиҳалари бор. Мэйнинг ўзи 70 йиллар арафасида CoverGirl косметика бренди билан моделлик бўйича шартнома имзолади. Аммо моделлик бизнеси унинг учун энг муҳим нарса эмас.\nМэй Маск моделлик карьерасининг аввалида (60 йиллар)\nМай 1948 йил 19 апрелда Канаданинг Саскачеван провинцияси пойтахти Режайнада дунёга келган, лекин у туғилганидан икки йил ўтиб, оила Африка Преториясига кўчиб ўтади. Саргузашт ва кашфиётларга бўлган эҳтирос Маскларнинг қонида бор. Майнинг ота-онаси Уиннифред Жозефина ва Жошуа Норман Холдеман саргузаштларни жонидан севувчи одамлар бўлган: 1952 йилда улар бир двигателли самолётда дунёни айланиб чиқишган, ўн йил давомида Калаҳари чўлидаги афсонавий Фарини шаҳрини қидиришган. Мэйнинг сўзларига кўра, унинг ота-онаси жуда машҳур одамлар бўлганига қарамай, бошқаларни назарга илмайдиган кибрли одамлар тоифасидан эмас эди.\nБолалигида Илон бобосининг саргузаштлари ҳақида кўплаб ҳикояларни эшитган ва саваннада бўлган саёҳатларнинг слайд-шоуларини томоша қилган. «Бувим бу каби саёҳатлар пайтида улар ўлимдан атиги бир неча қадам нарида бўлишганини айтарди, — дейди Маск. — Улар самолётда ҳеч қандай техникасиз парвоз қилишган. Ҳатто радио ҳам бўлмаган. Парвоз хариталари ўрнига оддий йўл хариталаридан фойдаланишган, у эса ҳар доим ҳам тўғри келмас эди. Бобом бутун борлиғи билан саргузашт ва кашфиётларга берилган бўлиб, тушунарсиз нарсалар қилиб юрарди». Илоннинг тан олишича, унинг таваккал қилишга мойиллиги бобосидан мерос бўлиб ўтган.\nЁшлигида Мэй бошқалар сингари оддий қиз бўлган: математика ва бошқа фанларни яхши кўрар, мактабда яхши ўқирди. У 15 ёшга тўлганида атрофидагилар унинг бошқа жиҳатларига ҳам эътибор беришни бошлади. Мэй жуда гўзал эди:баланд бўйли ва тик қоматли, кул ранг сочли, қип-қизил ва чиройли юзли Мэй дугоналари орасида ажралиб турарди. Оиланинг бир дўсти моделлар мактабини бошқарарди ва Мэй у ерда ўқирди. Дам олиш кунлари у подиумга чиқар, журналлар учун суратга тушарди, вақти-вақти билан ҳурматга сазовор кишилар ташриф буюрган учрашувларга борарди, натижада Miss South Africa танловининг финалчиси бўлди.\nМэй ва Эррол Маск — Илоннинг отаси бир туманда катта бўлишган. Улар биринчи марта 1948 йилда — Мэй 11 ёшлигида танишишган. Эррол Мэйнинг академик муваффақиятига бефарқ эди, аммо кўп йиллардан бери уни севарди. «У менинг оёқларим ва тишларимни ёқтириб қолган», деб кулиб эслайди Мэй. Университетда ўқиш давомида улар доим учрашиб турган. Мэйнинг сўзларига кўра, Эррол етти йил давомида унинг доимий мухлиси бўлган ва ниҳоят унга эришган. «У бир зумга ҳам ортимдан қолмасди», — дейди Мэй.\nУларнинг никоҳи бошиданоқ осон бўлмаган. Мэй асал ойи давомида ҳомиладор бўлиб, Илонни 1971 йил 28 июнда — тўйларидан тўққиз ой-у икки кун ўтгач дунёга келтиради. Гарчи улар никоҳда жуда бахтли бўлмаса ҳам уларнинг Преториядаги ҳаёти жуда яхши эди. Эррол йирик қурилиш лойиҳалар офисларида, савдо марказлари, турар жой бинолари ва ҳатто ҳарбий ҳаво кучлари базасида ҳам муҳандис бўлиб ишлаган. Бир йилдан кўпроқ вақт ўтгач, Илоннинг укаси Кимбал ва кўп ўтмай синглиси Тоска дунёга келди.\nМэй модель сифатида ишлашдан ташқари фарзандлари тарбиясини ўқиш билан биргаликда олиб борди: аввал Жанубий Африкадаги Orange Free State университетининг диетология, кейин Торонто университетининг нутрициология мутахассислиги бўйича магистр даражаларини олди.\nКўп ўтмай, оилада ҳаловат йўқолди. 1979 йилда Маск хоним ажрашиш учун ариза берди. Мэй болалари билан Жанубий Африканинг шарқий соҳилидаги Дурбан шаҳрида жойлашган дала ҳовлига кўчиб ўтди.\nМэйнинг сўзларига кўра, ажралишдан кейинги биринчи йилда унга осон бўлмаган: у ва болалари Торонтога кўчиб ўтишган ва молиявий ёрдамсиз қолишган, унинг Жанубий Африка банк ҳисоб рақамларидаги пуллари ҳам музлатилган.\nМэй тўнғич фарзанди Илон билан\n«Бир марта болалар сутни тўкиб юборганида йиғлаганман, чунки бошқа сут сотиб олишга пулим йўқ эди», — деб эслайди Мэй бир интервьюсида.\nИлон, Кимбал ва Тоска ЖАРдаги уйларида\nҲозирги замонавий оналардан фарқли ўлароқ, Мэй фарзандларининг таълим олишини назорат қилмаган, уй вазифаларини текширмаган ҳам, ака-укалар ҳатто онасининг имзосини сохталаштиришни ўрганиб олган. Кимбалнинг айтишича, улар жуда мустақил бўлиб улғайган. Болаларни тарбиялашга бўлган муносабати ҳақида сўрашганида, Маск хоним хотиржам жавоб беради: «Мен доим идеал она бўлганман».\nКимбал, Тоска, Мэй ва Илон Маск\nУнинг сўзларига кўра, у ҳеч қачон фарзандлари ҳаётда ўз йўлини топа оладими, деб хавотирланмаган: «Бунга вақтим ҳам йўқ эди», деб жавоб беради у. Бир неча йил ўтгач, Илон отаси билан яшашни хоҳлаётганини айтади. «Менга отам жуда ғамгин ва ёлғиздек туюлди: онамнинг уч фарзанди бор, унинг эса ҳеч кими йўқ эди, — дейди Маск. — Бу менга ноҳақликдек кўринди». «У нега мен унга яратиб берган бу бахтли оилани тарк этганини тушуна олмадим, — деб шикоят қилади Мэй. — Аммо Илон ҳар доим ўзи нимани тўғри деб билса, ўшани қиларди». Кейинчалик Кимбал ҳам отасиникига кўчиб ўтди ва буни ўғил отаси билан яшаши табиий ҳол экани билан тушунтирди. Аммо Илоннинг сўзларига кўра, бу нарса у бугун пушаймон бўлган кам сонли қарорларидан бири бўлган.\n«Болалик йилларим яхши бўлмаган деб айтишим мумкин, — дейди у. — Тасаввурда яхши кўриниши мумкин, аммо ундай эмас эди. Аксинча болалигим азоб-уқубатларга тўла бўлган. Отам ҳаётни маъносиз қилишни жуда яхши биларди. У ҳар қандай вазиятни, энг яхшисини ҳам — ҳамма нарсани бузиши мумкин эди. У бахтсиз одам. Билмайман...одам қандай қилиб бундай бўлиб қолиши мумкин».\nГарчи Илон ва Кимбал ҳозиргача бу ҳақда батафсил сўзлаб беришни рад этишса-да, улар оталари билан бўлган вақт давомида жиддий жисмоний жароҳатларга ҳам дуч келганликлари аниқ. Иккаласида ҳам қандайдир руҳий қийноқ таассуротлари борлиги сезилади.\nСобиқ турмуш ўртоғи Эррол ҳақида гап кетганда Мэй шундай дейди: «Ҳеч ким у билан тил топишолмасди. У билан яшаш қийин эди. У ҳақда гапиришни хоҳламайман, чунки буларнинг барчаси даҳшатли туш каби».\nЧапдан ўнгга: Тоска, Кимбал Мэй ва Илон\n«Журнал муқовасидаги бувижон»\nМуқовасида Мэй тасвирланган д4 Магазине журнали ва BBC рус хизматининг модель ҳақидаги мақоласи\n80 йиллардан бошлаб Мэй Маск, асосан, овқатланиш тиббиёти билан шуғулланади, шу бўйича маърузалар ўқийди, баъзида моделлик қилиш ёки видеоклипларда суратга тушишдан ҳам бош тортмайди (уни Бейонсенинг Haunted қўшиғи клипида кўриш мумкин).\nАммо бир неча йил олдин унинг моделлик карьерасида бурилиш даври бўлди — Мэй нафақат фотосессияларда, балки подиумларда ҳам модель сифатида иштирок этиш бўйича келиб тушган кўплаб таклифлар туфайли нутрициолог сифатида иш жадвалини қайта кўриб чиқишга мажбур бўлди.\n80—90 йиллардаги фотоссесиялар\nМэйнинг «буюк ва даҳшатли» Илон Маскнинг онаси бўлгани унинг моделлик фаолиятига ҳеч қандай таъсир кўрсатмади. Суратга тушиш жараёнларида у ҳали ҳам фарзандларингиз борми, деган саволни тез-тез эшитиб туради.\n«Янги давр» фотоссесияси\nМаск хонимнинг айтишича, 2017 йил у учун, айниқса, эътиборли воқеаларга бой бўлган — ўтган 50 йил давомида у ҳеч қачон бунчалик фаол ишламаганди.\n2016 йилнинг кузида Мэй CoverGirl косметика брендининг юзига айланган биринчи катта ёшдаги аёл бўлди. Мэй бу шартномага фақатгина пул учун рози бўлмаган. «Менимча, 69 ёшида ҳам бюти-компаниянинг юлдузига айланиш мумкинлиги аёлларга илҳом бағишлайди. Мен учун ёш муаммо эмас, балки ажойиб нарса. Бундай пайтда ўзингизга ишонч ҳосил қиласиз, муаммоларни осонроқ ҳал қиласиз. Мен ўз ёшимга яраша моделман ва 50 ёшдаман деб яширишга уринмайман. Яқинда 70 ёшга тўламан ва бундан фахрланаман», — дейди ўша пайтда хоним. Ва қўшимча қилган ҳолда: «Ахир ҳаммаси эндигина бошланмоқда», — дейди Мэй Маск\nМай Dolce & Gabbana Alta Moda кўргазмасида модель сифатида, 2018 йил 8 апрель\n#justgettingstarted — Мэй Маскнинг Instagram’даги энг машҳур ҳештаги. «Ҳаммаси эндигина бошланмоқда» — унинг шиори, ҳатто ҳаётдаги фалсафаси деб айтиш ҳам мумкин. Хоним келажакка яхши умид билан қарайди ва унинг учун ажойиб намуна — Мэйнинг онаси. Мэйнинг сўзларига кўра, онаси Уиннифред Жозефин нафақага чиқиш ҳақида умуман ўйламаган: 94 ёшида компьютер графикасини ўрганиш учун MacBook ишлата олган ва 96 ёшгача жисмоний жиҳатдан жуда фаол бўлган.\nМэй Маск Карли Клосс билан бирга\n«Мен доим шундай бўлганман. Нафақа сўзи менинг луғат бойлигимда йўқ», — таъкидлайди Мэй Маск.\nАммо Маск хоним ёш моделлар билан умуман рақобатлашмоқчи эмас — унинг ўз тамойиллари бор. Шунинг учун ҳам 60 ёшидан бошлаб у сочларини бўямайди: «Бу жуда ажойиб. Сочларим узоқ вақтдан бери жигарранг жингалак эди ва кўпинча илдизларини бўяб юрардим. 60 ёшга кирганимда сочларимнинг ҳақиқий рангини кўришни хоҳлаб қолдим. Аввалига сочимни оч сариқ рангга бўядим, кейин эса калта қилиб кестирдим».\n1990 ҳамда 2010 йиллардаги суратлари\nУ ҳар куни эрталаб ярим соат вақтини велотренажорда ўтказади, чалқанча ётганча чўзилишни ҳам унутмайди. Нутрициолог сифатида Мэй режали овқатланиш қанчалик муҳим эканини билади ва ҳар куни таомлар рўйхатини тузишга ҳаракат қилади. «Акс ҳолда вазним назоратдан чиқиб, семириб кетаман. Ҳозир ҳам озғин эмасман», — дейди у.\nБундан ташқари, Маск хоним ҳозиргача тўғри овқатланиш бўйича тадқиқотлар олиб бормоқда — у бу иш билан шуғулланишни яхши кўради. Шунингдек, у ҳар доим ёш ҳамкасбларига чекмасликни маслаҳат беради: уйнинг сўзларига кўра, чекиш тери рангини ҳамда моделлик карьерасини бузади.\nИлон билан муносабатлари қандай?\nИлон ёшлигиданоқ қизиқувчан ва ғайратли бола эди. У учун ҳамма нарса осон эди ва Мэй кўплаб оналар сингари ўғлини даҳо, деб ҳисобларди. «У бошқа болаларга нисбатан тез тушунарди», дейди у. Фақатгина уни Илоннинг транс ҳолатига тушиб қолиши ташвишлантирарди. У билан гаплашишарди, лекин у эшитмасди ва узоқларга қарарди. Бу шунчалик тез-тез содир бўла бошладики, ота-онаси ва шифокорлар болани кар деб ўйлай бошладилар. «Баъзан у бизни умуман эшитмасди», — дейди Мэй. Шифокорлар болани текширишади ва одатда эшитиш қобилиятини яхшилайдиган аденоидларни олиб ташлашни таклиф қилишади. Бу ёрдам бермаслигини тушунган Мэй Илоннинг аҳволи эшитиш билан эмас, балки миясининг ўзига хос хусусиятлари билан боғлиқлигини ҳис қиларди. «У ўзини унутар, бошқа дунёга тушиб қоларди, — дейди у. – У ҳозир ҳам шундай бўлиб қолади. Энди бунга аҳамият бермайман: чунки у бу пайтда янги ракета ёки шунга ўхшаш нарсани ўйлаётганини биламан».\nМэй катта ўғли билан яхши муносабатда. 2017 йилда улар Vanity Fair кечасида бирга кўриниш берган. Мэй аслида Илондан олдин у машҳур бўлганини айтиб ҳазиллашади. Шунинг учун ҳам Tesla автомобилини биринчилардан бўлиб онасига бериши кераклигини гап орасида қистириб ўтади.\nАслида эса Мэй ҳам ҳар бир янги Tesla моделини бошқа харидорлар сингари кутишга мажбур. Яхши муносабатларга қарамай, у Илоннинг онаси бўлгани учун ҳам бошқа мижозларидан олдин автомобилга эга бўлиши даргумон. Лекин Мэй бундан шикоят қилмайди, чунки унинг учун «ҳаммаси эндигина бошланмоқда».\nБолалигида дудуқлиги сабаб камситилган, рафиқаси ва икки фарзандидан айрилган АҚШ президенти — Жо Байден ҳикояси\n23:45, 05.12.2021 28018\n23:11, 05.12.2021 31562\n22:45, 05.12.2021 15084\n22:12, 05.12.2021 7020\n12:13, 04.12.2021 99799\n11:54, 04.12.2021 83132\n08:13, 04.12.2021 63125\n16:42, 04.12.2021 59328


OzodDayjest: Вазир ўринбосари “шов-шувга ўч” блогерларни айблаб чиқди\nТошкентда пора билан ушланган икки милиция нозири жазоланди. Халқ таълими вазири ўринбосари блогерларни вазиятга салбий тус беришда айблади. Ўғирланган ва контрафакт уяли телефон қурилмаларини энди ишлатиб бўлмаслиги маълум қилинди. Жорий ҳафта матбуот шу каби воқеалар ҳақида хабар берди.\nТошкент ИИББнинг икки инспектори пора билан ушланди\nТошкент шаҳри ИИББнинг икки нафар инспектори пора билан ушланди (“Инсон ва қонун”, 2 апрель). Исми ошкор этилмаган икки инспектор Олмазор туманидан Тошкент вилоятининг Зангиота туманига ўтадиган “Минерал сувлар” блок-постида тунги навбатчилик қилаётган пайтда постдан 100 дона прессланган сомон ортилган юк машинаси ўтган. Юк машинаси тўхтатилганда ҳайдовчининг транспорт воситасини бошқариш ҳуқуқини берувчи ҳужжати йўқлиги маълум бўлган. Ички ишлар ходимлари ҳайдовчидан 150 минг сўм пора олаётганида ҳуқуқни муҳофаза қилувчи ходимлар томонидан ушланган. Қайд этилишича, ҳайдовчи бу постдан аввал ҳам кўп бора ўтган ва инспекторлар билан “тиллашиш”ни билган. Жиноят ишлари бўйича Олмазор туман суди раиси Зафар Бобонов жиноят содир этган ички ишлар ходимларига тегишли жазо берилганини маълум қилган.\nХалқ таълими вазири ўринбосари блогерларни вазиятга салбий тус беришда айблади\nЎзбекистон Халқ таълими вазирининг биринчи ўринбосари Алишер Умаров блогерларни ҳақиқий аҳволга салбий тус бериб, мактаб-интернатлардаги қизлар ҳақида хунук гап-сўзлар тарқатишда айблади (“Ҳуррият”, 3 апрель). “Яқинда ОАВда мактаб-интернатлардаги ўқувчи қизлар номига айтилган хунук гапларни эшитгандирсиз. Шу гаплар ёлғон бўлиб чиқди. Шунга ўхшаш бир неча ҳолатларни текшириб кўриб, шов-шувни хуш кўрадиган бир-икки блогер биттасига ўнта қўшиб олиб чиқаётганига гувоҳ бўляпмиз”, деган Алишер Умаров.\nБлогерларни таълим тизимини издан чиқаришда айблаган вазир ўринбосари таълим масканларининг вояга етмаган ўқувчилари ҳомиладор бўлиб қолаётгани фактларидан кўз юмган. Аввалроқ “Миллий тикланиш” партияси раиси Сарвар Отамуродов Сирдарё, Самарқанд, Фарғона, Тошкент вилоятларидаги тарбияси оғир болалар учун мўлжалланган тўртта махсус мактабга бориб вазиятни ўргангани ва вазият оғир эканига гувоҳ бўлганини айтган эди. “Аҳвол криминал бўлиб ётибди, давлат бюджетидан ажратилган пуллар талон-торож. Ўзи шундоқ ҳам хулқи ёмон болалар орасида муҳит жуда ачинарли, ҳомиладор ёш қизлар бор, у шароитларда одам яшай олмайди”, деган эди партия раиси.\nЎзбекистонда 2019 йил 1 апрелдан мобиль қурилмаларни ҳисобга олиш тизими ишга туширилди. Бу ҳақда Ахборот технологиялари ва коммуникацияларни ривожлантириш вазирлиги бошқарма бошлиғи Тимур Машанпин “Даракчи” нашри орқали маълум қилган. Унга кўра, мамлакатдаги GSM операторлари тармоқларидаги барча мобиль қурилмалар автоматик тарзда рўйхатга олинади. Қурилмани ҳисобга олиш ва рўйхатдан ўтказиш учун абонентлардан ҳеч қандай ҳаракат ёки харажат талаб қилинмайди. Вазирлик вакилига кўра, мазкур тизим мамлакатдаги 22 миллиондан зиёд мобиль алоқа абонентлари истеъмолчилик ҳуқуқи ва хавфсизлигини таъминлашга ёрдам беради. Эндиликда контрафакт (яъни IMEI коди қурилманинг ҳақиқий моделига тўғри келмайдиган), ўғирлангани ёки йўқотилгани сабаб “қора рўйхат”га кириб қолган ва божхона назоратидан ўтказилмаган қурилмалардан фойдаланиб бўлмайди. Вазирлик вакили янги уяли алоқа қурилмаси сотиб олишдан аввал уни uzimei.uz cайти ёки 1170 қисқа рақами орқали текширишни тавсия қилган.


Термиз шаҳрида “Ўзбекистон – умумий...\nТермиз шаҳрида “Ўзбекистон – умумий уйимиз!” номли байрам тадбири ўтказилди\nБугун, 20 май куни муҳташам Санъат саройида Термиз шаҳар ҳокимлиги ташаббуси билан шаҳардаги миллий маданият марказлари, вилоят маданият бошқармаси ва таълим муассасалари билан ҳамкорликда турли миллат вакиллари бир жону бир тан бўлиб яшаётган Ватанда “Ўзбекистон- дўстлик ва биродарлик улуғланган юрт” шиори остида катта байрам тадбири бўлиб ўтди.\nБарчамизга маълумки, мустақилликка эришганимизга тарихан қисқа давр, яъни 30 йил тўлди. Ана шу йиллар давомида мамлакатимизда улуғвор асрларга татигулик бунёдкорлик ишлари амалга оширилди. Ушбу буюк яратувчанлик ишларида юртимизда истиқомат қилаётган барча миллат ва элатларнинг вакиллари ҳам фаол иштирок этишмоқда. Чунки мамлакатимизда яшаб, меҳнат қилаётган турли миллат вакиллари шу юртни азиз билиб, Ўзбекистонни Ватан деб улуғлаб, катта оиланинг тенг ҳуқуқли фарзандлари бўлиб, аҳил–иноқ яшаб келмоқдалар.\nБугунги ўтказилган тадбирда ҳам турли миллат вакиллари томонидан миллий либосларда қизлар бинонинг кириш йўлакчаларида тадбир иштирокчиларини карнай-сурнай садолари остида кутиб олишди. Тадбирда “Биз сенинг фарзандларингмиз, Ўзбекистон!” шиори остида ташкил этилган кўргазмада шаҳримизда фаолият юритаётган тожик, туркман ва рус маданият марказларининг ва турли миллатларнинг миллий ҳунардманчилиги, қадриятларини акс эттирувчи ашёлар ва миллий таомларидан намуналар намойиш этилди.\nТадбир давомида рус, тожик, туркман миллий маданият марказлари томонидан ўз миллий урф-одатларини акс эттирган концерт дастурларини намойиш этишди. Байрам тадбирида бадиий жамоаларининг чиқишлари иштирокчиларга хуш кайфият бағишлади. Турли миллат вакилларига хос бўлган ўзида оилавий қадриятларни акс эттирувчи миллий удум ва анъаналар намойиши ўтказилди. Байрамга ташриф буюрган воҳадошларимизнинг юзида қувонч, кўзларида юртга муҳаббат ва садоқат ҳисси жўш урмоқда. Озод ва обод юртга байрамлар ярашади.


Трамп: Карим Абдулжабборни нега ҳеч ким ёқтирмаслигини тушундим\n11:21 / 05.09.2015\nАҚШ президентлигига республикачилардан номзод бўлган сиёсатчи ва миллиардер Дональд Трамп афсонавий баскетболчи Карим Абдулжабборни танқид остига олди.\nАбдулжаббор The Washington Post’даги мақоласида Трампни “Америкага яхшилик олиб келмайдиган безори” деб атаган эди.\n“Ҳурматли Карим, нега матбуот ҳар доим сизга ёмон муносабатда бўлганини энди тушундим. Гап шундаки, сиз Американинг буюклиги учун нима қилиш кераклиги ҳақида ҳеч балони тушунмайсиз. Энг яхши тилаклар билан, Дональд Трамп”, - деб ёзди ёзди миллиардер ижтимоий тармоқлардан бирида.\nКарим Абдулжаббор бу эътирозларни жавобсиз қолдирмади.\n“Трампнинг мақоламга жавоби сўзларимнинг энг яхши тасдиғидир.\nМана у яна унинг фикрига қўшилмаган одамга ҳужум қилмоқда, лекин бирор нимани исботламоқчи эмас, оддий мактаб тўполонидагидай “сен ҳеч кимга ёқмайсан” қабилидаги ҳақоратлардан фойдаланмоқда. Бунинг моҳиятига қаранг, ва сиз конституцияга хилоф иш тутилганини кўрасиз, бу ахир қўрқитиш йўли билан матбуотнинг унини ўчиришдир”, - деди у.


Facebook мессенжерида суҳбат учун мавзулар таклиф қилиш функцияси пайдо бўлади\n14:20 / 19.10.2016\nFacebook мессенжери фойдаланувчиларга суҳбат учун мавзулар таклиф қилишга ўргатилди. TechCrunch нашри хабар беришича, айни вақтда тегишли функция синовдан ўтказилмоқда. У Conversation Topics деб номланди.\nМавзу ҳақидаги таклифлар суҳбатдошлар остида пайдо бўлади. Бунда фойдаланувчилар охирги вақтда шуғулланган ишлари, мисол учун қаерда бўлганлари, қандай мусиқа эшитганлари ва қандай тадбирга боришни режалаштирганлари ҳақидаги маълумотлардан фойдаланилади.\nМавжуд маълумотга кўра, гап кичик синов ҳақида кетмоқда, шунинг учун айни вақтда унча кўп фойдаланувчилар янги функцияни ўзларининг Messenger дастурларида кўра олмайдилар.


31247 Ўқиш режими + -\nСарлавҳани ўқиб, ҳайрон бўлгандирсиз-а?!\n“Муслимаат.уз” сайти ходималари Андижон вилоятидаги Қуръон қироати мусобақаси ўз ниҳоясига етгач, шомдан кейин Наманган сари йўлга чиқишди ва шаҳардаги “Туркистон” меҳмонхонасига келиб тушдилар. Меҳмонхонада ўзимиз гувоҳ бўлган ва бизни ажаблантирган ҳолат ҳақида алоҳида тўхталиб ўтишни лозим кўрдик.\nТўғри, ушбу меҳмонхона шароитлари жиҳатидан бизни унча қониқтирмади. Аммо бошқа меҳмонхоналарда кузатилмаган бир ҳолат унинг бу “айбини” ювиб кетади, десак, муболаға бўлмайди.\n“Туркистон”нинг меҳмонларни қабул қилиб олиш жойидаги махсус ерга порали Қуръони Карим, ҳазрат Муҳаммад Содиқ Муҳаммад Юсуф раҳимаҳуллоҳнинг китоблари ва, шунингдек, жойнамозлар қўйиб қўйилган эди. Бир пайтлар хонасидан жойнамоз чиққани учун ёпилиб кетган меҳмонхона қайда-ю, биз сизга гувоҳи бўлган ҳолда қувониб хабар қилган ҳолат қайда!?\nРоббимга чексиз шукрлар айтиб, давлатимиз раҳбари Шавкат Мирзиёевни ичимда дуо қиламан. Ҳурматли Президентимиз, бир томондан Қуръон мусобақасини ташкиллаштирганингиз учун, бошқа томондан эса динимиз борасида улкан тўсиқларни олиб ташлаётганингиз учун халқингиз сиздан қанчалар миннатдор эканини биласизми?! Мусобақа давомида сизни ҳайъат аъзоларидан тортиб, оддий томошабингача ич-ичидан дуо қилаётганини-чи?! Биз эса тирик гувоҳмиз! Сиз қанча-қанча ажру савобларга кўмиляпсиз, иншааллоҳ. Аллоҳ сиздан рози бўлсин! Зеро, Аллоҳнинг розилиги энг муҳим ва энг буюк мукофотдир.\n01:53 / 22.02.2019 687\n04:56 / 25.10.2016 3711\n05:28 / 31.10.2017 1591\n12:05 / 21.09.2017 4778


Қува тумани ҳокимининг қарори бекор қилинди....\n19.03.2019 19:47 0 241\nФарғона вилояти Қува туманидаги 50-умумий ўрта таълим мактаби ер майдони ва қўшимча бино ўқув муассасасига қайтарилди. Бу ҳақда Халқ таълими вазирлиги Ахборот хизмати хабар берди.\nҚайд этилишича, 2018 йилнинг 20 июнида Қува тумани ҳокими мактаб ер майдони ва қўшимча бино иншоотларини ўқув муассасаси раҳбари қаршилигига қарамай туман ҳокимлиги заҳирасига ўтказиш бўйича қарор қабул қилган эди. Қарор Қува тумани халқ таълими бошқармаси билан келишилмаган ҳолда қабул қилинган.\nЎзбекистон Республикаси Вазирлар Маҳкамасининг 2018 йил 16 февралдаги 122-сонли фармойишининг 1-бандида Республикада фаолият кўрсатаётган давлат таълим муассасаларининг, хусусан мактабгача таълим, ўрта-таълим, касб-ҳунар таълими муассасаларининг мол-мулки, бино ва иншоотлари ҳамда ер майдонларидан Ўзбекистон Республикаси Президентининг ёки Вазирлар Маҳкамасининг тегишли қарорисиз ташкилотларга бериш ёки таълим жараёнига тегишли бўлмаган мақсадларда фойдаланиш қатъиян ман қилинган.\nШунга қарамай, Қува тумани ҳокимияти ер майдони ва қўшимча бино иншоотларини маҳаллий тадбиркорга фойдаланишга топширган.\nХалқ таълими вазирлиги тегишли чоралар кўриб, Фарғона вилоят прокуратурасига мурожаат қилди. Вазирлик ва прокуратура вакиллари мактабнинг қўшимча бино иншоотлари ҳамда ер майдонларини мактаб ихтиёрида қолдиришда катта ёрдам берди, дейилди вазирлик матбуот хизмати хабарида.\nхалқ таълими суд мактаб Қува\nЖамият Кеча, 11:09


АҚШлик уламо Ёсир Қозини юртимизнинг қайси хусусиятлари ҳайратга солди? | Azon.uz - Ахборот-таҳлилий портал\n1364 16:00 17.06.2019\nЮртимизнинг мана шу хусусияти америкалик уламо Ёсир Қози ҳазратлари ва у билан бирга юртимизга келган зиёратчиларни ҳайратга солган экан. 93 кишидан иборат Европа ва Америка мусулмонлари Ўзбекистоннинг Ислом оламига буюк олимлар етиштириб берган Хива, Бухоро ва Самарқанд шаҳарларига саёҳат қилди.\nСаёҳати сўнгида улар билан шахсан учрашиш ва саёҳат тафсилотлари билан танишиш насиб қилди.\nЎзбекистонга ташриф қилган барча сайёҳлар, жумладан Ёсир Қозининг ўзлари, юртимизнинг ҳавас қиладиган даражада покизалиги, тинчлиги ва халқимизнинг меҳмондўстлигини самимий эътироф этди.\nЁсир Қози жаноблари Ўзбекистонга яна бошқа гуруҳлар билан келишини, барча шогирд ва яқинларига мамлакатимизга саёҳат қилиши кераклигини таъкидлашини айтиб ўтди. Шунингдек, кейинги саёҳатларни яхшироқ ташкиллаштириш бўйича ўз фикрларини айтиб ўтди.\nКамтар бўлса ҳам миллий тўнимиз ва дўппимиз ҳадя қилинди.\nЁсир Қози Ҳалол туризм Ўзбекистон АҚШ\n707 17:25 13.06.2019


Британия Россия билан муҳим келишувни бекор...\n28.04.2018 13:10 0 9771\nБуюк Британия Россиянинг таълим тўғрисидаги ҳужжатларни ўзаро тан олиш ҳақида шартнома тузиш таклифини рад қилди. Бу ҳақда «Segodnya.ua» сайти хабар бермоқда.\nШу билан бирга, Лондондаги Россия элчихонаси ходимларининг хабар беришича, инглиз мактабларида турли сиёсий сўровлар ўтказилиб, педагоглар Россияга қарши чиқишлар қилишмоқда, бу эса россиялик ўқувчиларнинг таълим олишига халақит қилмоқда.\nРоссиялик дипломатларнинг хабарларида айтилишича, охирги икки йилда Британия хусусий мактабларида россиялик ўқувчилар сони кескин камайган. Элчихона бунинг сабабини охирги йиллардаги иккитомонлама алоқаларнинг ёмонлашгани билан изоҳламоқда.\n«Иккитомонлама алоқаларнинг ёмонлашуви оқибатида Британия хусусий таълим муассасалари россияликлар олдида ўз жозибадорлигини йўқотмоқда. Россиядан келаётганлар нодўстона муҳитга тушиб қолишдан қўрқмоқда ва бу қўрқувни тушунса бўлади», — дейилади элчихона хабарида.


hidoyat.uz – “Мовароуннаҳр” нашриётининг сайти - ЗАЙД ИБН СОБИТ АНСОРИЙ\nЗАЙД ИБН СОБИТ АНСОРИЙ\nЗайд ибн Собит зийраклига ва заковати юзида балқиб турган, ҳали ўн уч ёшга ҳам тўлмаган, энг катта орзуси Расули Акрам (соллаллоҳу алайҳи ва саллам)нинг ёнида бўлиш, диндан таълим олиш, у зотга хизмат қилиш бўлган ўспирин эди. Зайд Набий (соллаллоҳу алайҳи ва саллам)га ўзини яқинлаштирадиган бир йўл топди. Бу илм йўли эди, онасига ҳам маъқул келди. Навор қавми кишиларига ўғлининг қизиқиши ва фикрини айтиб берди. Улар уни Расулуллоҳ (соллаллоҳу алайҳи ва саллам)нинг ҳузурларига олиб боришди ва: “Эй Аллоҳнинг набийси, бу фарзандимиз Зайд ибн Собит. У Қуръонни сизнинг қалбингизга нозил қилинганидек тўғри тиловат қилади. Бундан ташқари, ўқиш ва ёзишни ҳам билади. Зайд мана шу хислати билан сизга яқин бўлишни хоҳлаяпти. Уни эшитиб кўринг”, дейишди.\nРасулуллоҳ (соллаллоҳу алайҳи ва саллам) Зайд ибн Собитнинг тиловатини эшитиб кўрдилар. Зайднинг нутқи равон, тиловати гўзал эди. Унинг тиловати таъсирланиб ўқиётганидан ишорат, керакли ўринда тўхташи эса уни қалбига жо қилганига далолат эди.\nПайғамбар (алайҳиссалом) Зайднинг фазилатлари таърифлашганидан ҳам зиёда эканини кўриб, жуда хурсанд бўлдилар. Ўқиш-ёзишни яхши билишини эшитиб, янада шодландилар. Набий (соллаллоҳу алайҳи ва саллам) унга қараб:\n– Эй Зайд, ибрий тилини ўргангин, – дедилар.\n– Хўп бўлади, эй Аллоҳнинг Расули, – дея жавоб берди Зайд ва ибрий тилини қисқа муддатда мукаммал ўрганди.\nШундан сўнг Расулуллоҳ (соллаллоҳу алайҳи ва саллам) яҳудийларга мактуб юбормоқчи бўлсалар, Зайд ёзиб берар, улардан мактуб келса, ўқиб берарди.\nКейинроқ эса Муҳаммад Мустафо (соллаллоҳу алайҳи ва ва саллам)нинг амрларига кўра сурёний тилини ҳам шундай тез ўрганди. Шундай қилиб илмга, Пайғамбар (алайҳиссалом)га бўлган юксак муҳаббати боис Зайд ибн Собит Расулуллоҳ (соллаллоҳу алайҳи ва саллам)нинг таржимонига айланди.\nНабий (соллаллоҳу алайҳи ва саллам) Зайднинг пухталиги, омонатдорлиги ва фаҳмининг дақиқлигини кўргач, ваҳий котиблигини унга ишониб топширдилар. Қуръондан бирор оят нозил бўлса, Расули Акрам (соллаллоҳу алайҳи ва саллам) Зайд ибн Собит (розияллоҳу анҳу)ни чақирар ва: “Ёз, эй Зайд”, дердилар. Зайд (розияллоҳу анҳу) ёзиб қўярди. Шу зайлда Зайд ибн Собит (розияллоҳу анҳу) Расулуллоҳ (соллаллоҳу алайҳи ва саллам)дан узлуксиз таълим олиб борди ва камолотга эришди.\nЗайд ибн Собит (розияллоҳу анҳу) ваҳий нозил бўлиш сабабларига бевосита гувоҳ бўларди, шу билан бирга, Қуръони каримнинг ҳидоят нури ила қалби нурафшон, ақли шариат сирлари ила мунаввар бўлиб борарди. Расулуллоҳ (соллаллоҳу алайҳи ва саллам)нинг вафотларидан кейин эса одамлар Қуръон борасидаги саволлар билан мурожаат қиладиган кишига айланди. Абу Бакр Сиддиқ (розияллоҳу анҳу) даврида Аллоҳнинг Китобини жамлаганларга бош бўлди. Усмон ибн Аффон (розияллоҳу анҳу) замонида Қуръонни Мусҳаф шаклига келтирган жамоага ҳам раис эди.\nҚуръони каримнинг фазли ва Расулуллоҳ (соллаллоҳу алайҳи ва саллам) билан узоқ вақт бирга бўлгани шарофатидан Зайд ибн Собит (розияллоҳу анҳу) мусулмонлар учун йўлчи юлдузга айланди. Мусулмонлар қийин вазиятларда ундан маслаҳат олишар, халқ ундан фатво сўрар эди. Айниқса, мерос борасидаги масалаларда барча унга мурожаат қиларди. Чунки ўша пайтда бу илм аҳкомларида ундан олимроқ ва мерос тақсимотида ундан ҳозиқроқ ҳеч ким йўқ эди.\nУмар ибн Хаттоб (розияллоҳу анҳу) Жобия куни* мусулмонларга хутба қилиб: "Эй инсонлар, ким Қуръондан сўрамоқчи бўлса, Зайд ибн Собит (розияллоҳу анҳу)нинг олдига борсин... Ким фиқҳдан сўрамоқчи бўлса, Муоз ибн Жабал (розияллоҳу анҳу)нинг олдига борсин...", деди.\nЗайд ибн Собит (розияллоҳу анҳу) вафот этганида Абу Ҳурайра (розияллоҳу анҳу): “Бу умматнинг илм денгизи оламдан ўтди. Шояд, Аллоҳ таоло Ибн Аббос (розияллоҳу анҳу)ни унга ўринбосар қилса”, деди.\n*Дамашқ ғарбидаги қишлоқ. Умар ибн Хаттоб (розияллоҳу анҳу) унда саҳобаларни маслаҳатлашиш учун жамлаган ва хутба қилган.


Қўшиб юбориш, қўшиб олишга ва акцияларни, улушларни олишга доир битимларга олдиндан розилик бериш осонлашди | NORMA.UZ\nТовар ва молия бозорларида монополияга қарши тартибга солиш соҳасидаги давлат хизматларини кўрсатишнинг айрим маъмурий регламентлари тасдиқланди (28.05.2020 йилдаги 338-сон ВМҚга қаранг).\nхўжалик юритувчи субъектларнинг устав фондидаги (устав капиталидаги) акцияларни (улушларни) олишга доир («Рақобат тўғрисида»ги Қонуннинг 17-м. қаранг);\nхўжалик юритувчи субъектларни қўшиб юбориш ва қўшиб олишга доир («Рақобат тўғрисида»ги Қонуннинг 16-м. қаранг).\nЭслатиб ўтамиз, қўшиб юбориш ва қўшиб олиш – юридик шахсларни қайта ташкил этиш шакллари. Биринчи ҳолатда янги юридик шахс юзага келиб, қайта ташкил этилаётганларининг ҳуқуқ ва мажбуриятлари унга ўтади. Иккинчисида – бир юридик шахс ўз ҳуқуқ ва мажбуриятларини бошқасига берган ҳолда унга қўшилиб олади. Иккала ҳолатда топшириш далолатномаси расмийлаштирилади.


2015 йилда Ўзбекистон 139 км автомобиль йўлларини юқори бўйлама юк стандартига ўтказади\n11:34 / 13.05.2015\nЖорий йилда Ўзбекистон миллий автомагистралининг 139 км узунликдаги йўл участкаси юқори бўйлама юк стандартларига ўтказилади.\nАйни пайтда бўйлама юк стандарти 10 тонна деб белгиланган. Эндиликда жаҳон стандартига мос 13 тонна рақами қабул қилинади. Бу йўналишдаги ишларга 222 млрд сўм сарфланиши айтилмоқда.\nТаъкидланишича, бугунги кунда Ўзбекистондаги йўлларнинг 80 фоизида бўйлама юк стандарти 10 тонна қилиб белгиланган. Қолган йўлларни ҳам жаҳон стандартларига мослаштириш режалаштирилмоқда. Яна 139 км йўлда эса 13 тонна стандарти ўрнатилади. Бунинг учун йўл қопламаси янгиланиши талаб қилинади. Ишлар биринчи навбатда Бейнов-Қўнғирот-Бухоро-Навоий-Самарқанд-Тошкент-Андижон автотрассасининг 119 км лик участкасида амалга оширилади.\nИжро этилаётган “2011-2015 йилларда инфраструктура, транспорт ва коммуникацион қурилишни ривожлантириш ишларини тезлаштириш тўғрисида”ги давлат дастурига ажратилган маблағнинг 49 фоизи автотранспорт тизимини ривожлантиришга йўналтирилади. Дастурнинг умумий қиймати 6.9 млрд долларни ташкил қилади.


Akademik Azizxon Qayumov: Navoiy ijodi bilan faxrlanishga ma’naviy haqlimiz | Xurshid Davron kutubxonasi\nAkademik Azizxon Qayumov: Navoiy ijodi bilan faxrlanishga ma’naviy haqlimiz\nMuallif Adib: Alisher Navoiy hayoti va ijodi, O'zbek tarixi, adabiyoti va madaniyati 27.08.2012 izoh yo'q\nАкадемик Азизхон Қаюмов:\nНАВОИЙ ИЖОДИ БИЛАН ФАХРЛАНИШГА МАЪНАВИЙ ҲАҚЛИМИЗ\nУ ўзининг ота-боболари китобга, адабиётга чексиз меҳр қўйган кишилар бўлганини айтади. Катта бобоси Абдураҳим Мирзо Қўқон хони саройида мирзабоши бўлиб ишлаган. Бобоси Абдуқаюм Мирзо Қўқоннинг уста ҳаттотларидан саналган. У киши кўчирган китоблар ҳозир ҳам Тошкентдаги Шарқшунослик институтининг нодир қўлёзмаларидан ҳисобланиб келади. Азиз Қаюмов отаси Пўлат Қаюмовнинг муаллим, онаси Адолатхон ая ҳам хат-саводли аёл бўлганларини ҳикоя қилади.\n«Дадам Навоий, Фузулий, Машраб ғазалларини худди Қуръон тиловат қилгандек чиройли оҳанг билан ўқирдилар. Ғазал оҳанглари ҳозир ҳам қулоғим остида жаранглайди. Оиладаги ана шу муҳит мени болаликдан китобга ошно қилган, бутун ҳаёт йўлимни белгилаб берган» — дейди домла .\nАкадемик Азиз Қаюмов Бобур, Ҳувайдо, Махмур, Огаҳий, шунингдек, ўзбек сарой шоирларининг ҳаёти ва ижодини, Хоразмий, Беруний, Улуғбек, Ибн Сино каби олимларнинг фаолиятларини ўрганган, адабиётнинг энг нодир дурдоналари «Ўрхун Энасой битиклари», «Девони Луғотит- турк», «Тиб қонунлари» асарларини нашр этилишига ўз ҳиссасини қўшган.\n2008 йилдан бошлаб «Мумтоз сўз» нашриётида олимнинг 10 томлик асарлар тўпламини нашр қилиш бошланган. Тўпламнинг дастлабки тўрт томи Алишер Навоийнинг ижодий меросига бағишланган.\nШунингдек, ўз шахсий хотиралари асосида ёзилган «Ўзбекистон академиклари» китобининг рус тилидаги нусхасини Академия ташкил топганининг 70 йиллигига бағишлаб чиқаришни ният қилиб қўйган.\nНавоий айтадики, мени мақсадимни амалга ошириб, мени хурсанд қилгил умидим. Менинг мақсадим нима? Мени мақсадим шулки, сен ўз мақсадингга эришгил. Сенинг ўз мақсадингга эришмоғинг менинг мақсадимдир. Ёки машҳур «Вақфия» ва бошқа асарларида ҳам берилган:\nБир куни онамиз бувимни уйларига кетдилар. Ҳовлида отамиз биз билан қолдилар. Мен саккиз ёшларда бўлсам керак, мендан икки ёш катта акам Ҳафизхон иккаламизни отамиз ёнларига олиб Фурқатнинг «Сайдинг қўя бер, сайёд» шеърини ўқиб бера бошладилар. Олдин бизга тушунтирдилар шоир нима демоқчилигини. Овчининг қўлидаги кийикнинг аянчли аҳволини айтиб берганларида, ака-ука икколовимиз кийикнинг аҳволига ачина-ачина йиғлашга тушдик. Қоронғу ҳам тушиб кетди, чироқ ҳам ёқилмади. Электр йўқ, керосин лампа ёқиларди. Кейин онамиз кириб келдилар. Чироқ ёқилмаган, икки бола ота билан ўтирибмизу, йиғлаяпмиз. Онамиз хавотирга тушиб сабабини сўраганларида, отамиз воқеани айтиб бердилар ва болаларингизда адабиётга иштиёқ бор деган мазмунда онамизга гапирдилар. Энди мен айтмоқчиманки, болаликдан шу йўсинда шаклландик. Кейин Пушкиннинг шеърларини мактабда ёдлаганларимиз эсимда. Ҳамид Олимжон таржимасида жуда яхши қилинган эди. Кейин университетда устозларимиздан Навоийни чуқурроқ ўргандик. Навоийшуносликка асос солган Воҳид Зоҳидов менга устозлик қилганлар.\nАзиз Қаюмов: Отамиз Пўлатжон Қаюмов Қўқон хонлигининг тирик шоҳиди. Катта боболари Абдураҳим мирзо хонлик саройида мирзабоши бўлиб ишлаганлар. Лекин хонликлар ҳокимият талашган гуруҳлар томонидан қўлдан-қўлга ўтиб турарди. Абдураҳим мирзо мирзабоши бўлиб ишлаган хоннинг ўрнига келган янги ҳукмдор олдинги хоннинг одамларини ҳайдаган, таъқиб қилган ва ўлимга буюрган. Жумладан, катта бобомизни ҳам. Отамиз буни бизга ёзиб қолдирганлар. Абдураҳим мирзонинг обрўлари халқ ўртасида шунчалик баланд бўлганки, дорга олиб кетишаётганда эл-юрт норозилик билдирган. Кейин шаҳарнинг обрўли одамлари ҳукмдорга айтиб, жазони бекор қилдиришган. Шунда хон раҳми келганми, ёки шароитни ҳисобга олибми буйруғини бекор қилган. Уйга қайтган Абдураҳим мирзо барибир бир ҳафтадан кейин дунёдан ўтган. У кишининг авлодидан бобом Абдуқаюм ҳам мирзо бўлганлар. Мирзо дегани энди, ҳужжатлар тузиш, кўчириб, ҳуснихат билан ёзадиган одамларни айтилган. Лекин у пайтда хонлик тугаб, чоризм тузуми бошланган. Абдуқаюм мирзонинг қўли билан ёзилган литография китоблари Шарқшунослик институтининг нодир қўлёзмаларидан саналади. Отамиз хонлар тарихини жуда яхши билганлар. 1711 йилда Қўқон хонлигининг ўрнатилиши. У 1876 йилгача давом этган. Бу ҳақда «Қўқон тарихи ва адабиёти»деган китоб ёзганлар. Қўқон хонлиги тарихини мен тарих китобларидан ўқишдан ташқари, отамизнинг ҳикояларидан эшитганман. Қўқон хонлигининг катта шоирларидан чимёнлик Ҳувайдо 17 аср шоири. Қўқон хонлигида 19 асрнинг биринчи ярмида хон Амир Умархон эди. У ўзи шоир бўлган. Амир тахаллуси билан шеърлар ёзган.\nАзиз Қаюмов: Энди мен Қўқон адабий муҳити ҳақида гапирдим. Шу адабий муҳитини Ўзбекистонда ҳаммадан кўп, чуқур ва ҳар томонлама ўрганиб чиққан одам Абдулла Қодирий бўладилар. Биз Абдулла Қодирийнинг «Ўтган кунлар», «Меҳробдан чаён асарларини севиб ўқиганмиз. Бутун-бутун авлодлар ҳали севиб ўқийди. Лекин у киши қишлоқма-қишлоқ юриб, таниш-нотаниш одамлар билан, улар орқали ўша даврни чуқур билган одамлар билан суҳбатлашиб адабий муҳитга, сиёсатга оид материалларни жуда кўп йиққанлар. Ҳатто мен яқинда бизнинг Адабиёт музейи директорига айтдимки, бир ёш одамни топайлик «Абдулла Қодирийнинг Қўқон адабий муҳитига доир илмий тадқиқотлар», деган мавзуда бакалаврликми ёки магистрликми иши ёздирайлик, янги авлодни ҳам жалб қилайлик, деб маслаҳатлашдик. Энди мен Қодирийнинг янги романи ҳақида яқинда эшитдим, бир адибимиз шу ҳақда бир янги нарса ёзмоқчиман деб айтдилар. Мен 1938-39 йилларда Абдулла Қодирийнинг «Ҳарам қизи» деган роман ёзганлиги, унинг бир парчаси эълон қилинганини ростдан ўзим ўқиганман. Афсуски, Абдулла Қодирий ҳаёти кейин узилди. Роман ҳам эълон қилинмай қолиб кетди.\nНавоий хақида гапни бошлаб қўйиб, кейин тугатиш қийин. Бир цикл килайлик, ҳеч бўлмаса бир ойда бир марта. Навоийнинг бирорта асари туғрисида. Масалан, «Фарҳод ва Ширин», «Лайли ва Мажнун», «Садди Искандарий» ва бошқалар тўғрисида. Чунки биз Навоийни элга тўла етказолганимиз йўқ ҳали.\nАзиз Қаюмов: Энди оила қурмаганининг сабабини Навоий ўзи айтган. Ёшликда бир маҳбубага кўнгил берган Навоий. Лекин у маҳбубадан жавобли муҳаббат бўлмаган. Натижада ўша муҳаббатига содиқ қолган ва оила қурмаган. Бу хақда Навоий ўзи муфассал ёзган. Мен бир китоб чиқардим, «Дилкушо» деган. Ана шу китобда батафсил баён қилганман. Бу жуда кенг мавзу.\nОдилжон Маҳдумий: Ҳазрат Навоий тасаввуф аҳлиданми, сўфийлардан бўлганми?\nБи-би-си: тингловчимиз, Гули образини тасдиқлайсизми?- деб сўраган.\nАзиз Қаюмов: Йўқ. Гули образи туркман фольклоридан олинган ва «Алишер Навоий» пьесасида кўрсатилган. Бу энди ёзувчининг ҳуқуқи. Хаёлот маҳсулининг бадиий тасвири ҳисобланади. Лекин амалда Навоийга ҳеч қанақа дахли йўқ. Навоий «Лисонут-тайр»да «Мен ўз муҳаббатим тўғрисида алоҳида бир достон ёзаман. Ана ўшанда менинг муҳаббатим қандай бўлганлигини одамлар билган бўлади», дейди. Лекин бир йилдан кейин Навоий дунёдан ўтади. Демак, бир умр шу муҳаббатга содиқ қолган. Бу муҳаббат туфайли ҳаётлигидаёқ ҳар хил миш-мишлар бўлган. Лекин Навоий буюк бир зот, соғлом бир эркак ва инсон. Шуни унутмаслик керак. Унга туҳмат қилувчилар ҳам бор.\nАзиз Каюмов: Навоий мўмин-мусулмон бўлган, мусулмончилик қоидаларига риоя қилган. Бутун ҳаётида Қуръон, Ҳадис ва Ҳазрат Алининг «Назми жавоҳир» тўпламида айтганларини ташвиқ этган.»Муножот» асарида Навоий инсон гўзаллиги, аёл гўзаллиги ва унинг мафтуни эканлигини Худога нисбатан тўппа-тўғри мурожаат қилиб айтади.»Сен шу гўзалларни яратдинг. Мени кўнглимни шу гўзалликка мойил қилиб яратдинг. Шу гўзалликни мен куйлайман», дейди. Шунинг учун, биз ҳеч қачон Навоий ижодини бир томонлама ёритган эмасмиз. Ҳамма томонларини ёритишга ҳаракат қилганмиз. Қўлимиздан келганми, йўқми — бу энди бошқа масала.\nАзиз Қаюмов: Насрий баёни ёзилган ва улар қайта-қайта нашр қилинган. Бу радиотингловчимиз нотаниш бўлсалар, Тошкентдаги Марказий кутубхонага мурожаат қилсалар, насрий баёнлари билан танишишлари мумкин. Ҳар ҳолда, «Ҳамса», «Лисонут-тайр» насрий баён қилинган.\nАзиз Қаюмов: Қўқон адабий муҳити ҳақидаги биринчи китобим 1961 йилда босилган эди. У ўз вазифасини адо этиб бўлди. Китобни янги материаллар билан бойитиб, тўлдириб икки томдан иборат қилиб нашрга тайёрлаганман. Бир томи босилган. Иккинчи томини Худо хоҳласа, сентябр ойида нашрга бераман. Навоийнинг «Ҳайратул-аброр»и, Низомийнинг «Маҳзанул-асрор» ва Ҳисрав Деҳлавийнинг «Матлавул-анвор» асари тўғрисида бирор қиёсий таҳлил менга учрагани йўқ. Мен шу ҳақда бир нарса ёздим. Китоб қилиб чиқариш ниятим бор. Худо хоҳласа, «Қўқон адабий муҳити»ни топширгандан кейин мана шу китоб устида ишлайман. Ҳамма материали йиғилган. Низомий «Ҳамса» яратган биринчи ижодкор. Навоий уни беҳад улуғлайди. Лекин бизда низомийшунослик унча ривожланмаган. Шунинг учун Низомий ҳақида қўлимдан келганича, «Низомий Ганжавий Ҳамсаси»деган нарсани яратдим. Ўзбек китобхонини таништириш ниятида шулар устида ишлаяпман. Олдинроқ, «Ўзбек академиклари» деган китоб ёзгандим. Олтита катта авлод академиклари, учта тенгқурларим ҳақида. Китоб ўзимнинг шахсий хотираларим асосида ёзилган эди. Шу мавзуда яна бир нарса ёзиш режамда бор.\nАзиз Каюмов: Албатта, режасиз ҳеч нарса қилинмайди. Отамиз айтардиларки, эрта тур, масъуд яшайсан, деб. Арабларда хам «Эрта ухла, эрта тур» деган мақол бор. Мен тонг ёришиши билан тураман. Ёзда масалан тўрт яримда, қишда сал кечроқ. Эрталаб, куннинг биринчи ярмида бевосита ўзимнинг илмий ишларим, китоб, қўлёзмалар устида ўтириб ишлайман. Бир кунда илгари беш саҳифа ёзмоқни ўзимга вазифа қилиб қўйгандим. Ҳозир энди сал камроқ ёзаману, лекин барибир ҳар куни ишлайман. Ҳар куни ишласангиз, иш унади. Унинг устига янги-янги ғоя ва фикрлар туғила бошлайди. Илмий, ижодий иш билан шуғулланадиган одам ишдан узилмаслиги керак. Агар узилса, қайтиб яна киришлик қийин бўлади. Баъзида айтишадики, ўн том чиқибди, қанақа қилиб ёзгансиз, деб. Ҳар куни озгина-озгинадан ишласангиз, дунёнинг ишини қиласиз.\nTeg(lar) Azizxon Qayumov\n«Devor Orqasi (Behind the walls)» Kısa Film. (Turkiya)\nБарча Ўзбекистонликларга Мустақиллик байрами муборак бўлсин!


HP Pavilion ноутбуклари қаторини янги модель билан тўлдирди\n13:40 / 05.05.2016\nМаълумки, HP Pavilion классик ноутбуклари асосан 3 хил кўринишда ишлаб чиқарилади. Улар 14, 15,6 ва 17,3 дюймли экранлар билан фарқланади. Эндиликда, ишлаб чиқарувчи уларни айримларининг қалинлиги ҳамда вазни аждодларига қараганда 11-22 фоизга камайтирилганини таъкидламоқда.\nМисол учун, HP Pavilion 14нинг қалинлиги 19,5 мм бўлгани ҳолда вазни 1,5 кгни ташкил этади. HP Pavilion 15 эса, 22,5 ммли қалинликда 1,93 кгга тенгдир. Янгиликларни клавиатура ёнидаги бўш ҳудудларга туширилган тўғри чизиқлардан ҳам ажратиб олса бўлади.\nКомпания HP Pavilionнинг 2016 йилги моделлари ҳисоблаш негизига Intel ва AMD чипларини асос қилиб олган. Биринчи ҳолатда, Skylake авлодининг Core i7 чипларигача қўлланилса, иккинчи русумида AMDнинг A12-9700P чиплари ҳақида сўз боради.\nАлбатта, ушбу процессорлар энг қиммат ноутбук тўпламларида NVIDIA GeForce 940 / GTX 950M / GTX 960M ёки AMD Radeon R7 видеокарталари билан жуфтликда ишлайди.\nHP Pavilion ихчам компьютерларининг янги авлоди бошқа таснифларига шунингдек, Windows Helloда фойдаланувчи юзини аниқлаш имконини берадиган Intel RealSense камераси, 16 Гбайтгача оператив хотира, Bang & Olufsen мутахассислари томонидан кучайтирилган стереодинамикалар ҳамда маълумотларни сақлаш учун турли кўринишлардаги хотира базалари (SSD до 512 Гбайт, HDD до 2 Тбайт и HDD + SSD до 2 Тбайт + 128 Гбайт)ни киритиш мумкин.\nБундан ташқари, ноутбукларнинг йирик вакиллари қоидага мувофиқ Full HD IPS-матрицалари билан жиҳозланган. Шу билан бирга, уларнинг сенсор дисплейли намуналари ҳам сотувга чиқарилади. Арзонроқ моделлари эса 1366 × 768 нуқта ўлчамли экранларга эга бўлади.\nHP Pavilion 14” нинг янги авлоди харидорга 540 долларга тушади ва июнь ойида савдога чиқарилади. 15,6” ва 17,3” ли моделлари эса Америка чакана савдосида бир ой олдинроқ чиқиб, 580 ва 900 доллар атрофида сотила бошланади.


31.03.2018 22:30 0 2772\nТайланддан Португалия томон ҳаракатланар эканмиз, олдимизда Тошкент, Самарқанд, Бухоро каби шонли-шукуҳли шаҳарлар борлиги бизни илҳомлантирар эди. Қирғиз дўстларимиз билан хайрлашар чоғи уларнинг «Ўзбеклар меҳмонга бизчалик хайрихоҳ эмас» деган сўзлари бироз ҳушёр тортишга мажбур қилди. Ўзбекистонга ўтадиган божхона постига умидворлик билан яқинлашдик.\nТўғриси, бу биз жаҳон кезиб, шу вақтга қадар кўрган энг талабчан чегара пости бўлиб чиқди. Чегарачилар бор-будимизни ёйиб ташлаб текширишди. Қанақа русумли телефондан фойдаланамиз, компьютеримизда нима бор, ёнимизда қанча пулимиз бор — буларнинг барчаси улар учун муҳим. Ва уларнинг тавсияси — мамлакатни тарк этаётганда ҳамма ҳужжатлар жой-жойида бўлиши керак. Ўзбекистонда тунайдиган ҳар бир тунингиз ҳисобда туриши, меҳмонхоналардан олинган купонни Ўзбекистондан чиқиш маҳали кўрсатиш керак бўлади. Акс ҳолда ҳаммаси бехайр тугаши мумкин.\nТўғри, бу кўп вақтни оладиган ва ҳолдан тойдирадиган жараён, бироқ хавотиримизга ўрин йўқ экан. Ниҳоят, биз Ўзбекистондамиз!\nЗерикиб қолган велосипедларимизни созлаб, бир чақиримча юргач, паспортни назоратдан ўтказиш постига етиб келдик.\n«Инглиз тилини биласизми?», — сўради офицер Сунилнинг ҳужжатига тикилганча.\n«Ўзбек тилини биласизми?».\nОфицер ўзининг ҳамкасбига қараб норози оҳангда бир нима деб тўнғиллади. Тўғриси, уларнинг қош-қовоғидан бизни ортга қайтариб юборишларидан хавотирга туша бошладим. Аммо ҳужжатни қайтариб беришди. Навбат каминага келди.\nУнга айтадиган жавобим тайёр бўлса ҳам тилимни тишладим. У ҳужжатимни қайтариб берди. Биз яна йўлга тушдик.\nҚирғизларнинг айтгани ростга ўхшайди: ўзбеклар бизда қўпол халқдек таассурот қолдира бошлади.\nБироқ кўп ўтмасдан бу фикримиз асоссиз бўлиб чиқди. Биз тун бағрини ёриб Тошкент сари шошардик. Йўлдан бироз чалғиганимизни сезиб, ёшроқ йигитдан йўл сўрадик.\n«Тўғрига юриб, учинчи қайрилишдан ўнгга қайрилинглар», — деди у.\nТахминан бир чақирим юргач, бир машина ёнимиздан шошиб ўтиб олдинроқда тўхтади. Унинг ичидан бизга йўл кўрсатган одам тушиб, узр сўради. «Шошилиб, нотўғри йўлни кўрсатиб қўйган эканман. Учинчи қайрилиш эмас экан...». У шундай деб машинага ўтирди ва бизни қайрилишимиз керак бўлган манзилгача олиб бориб қўйди.\n«Ўзбекистонга хуш келибсиз!», — деди у хайрлашаётиб. Бу воқеа бизни таъсирлантирди.\nМазали ош сари шошгинг келади\nЧорсу — Тошкентнинг энг йирик бозори. Оҳ-оҳ-оҳ... Бу бозорга кирган ажнабийнинг оғзидан суви оқади. Улкан бу майдон ранго-рангликка бурканган: ҳил-ҳил мевалар, сабзавотлар, зираворлар, нону қатиқ-қаймоқлар... Нимаики сўраманг, бу ерда муҳайё. Биз тамадди қилиш тараддудида эдик. Сунилнинг таклифи билан қулупнай ва гилос харид қилдик. Айни мавсумида келган эканмиз — танлаш имконияти кўплигидан кўз ўйнар эди.\nОвқат бозори томон юрдик. Сунилнинг ҳид сезиш қобилияти иш берди — у аллақачон жаннатмакон юртда эди. Ўзбекча палов, балиқ, хилма-хил таомлар... Ҳар бир сотувчининг олдида ўчоқ-қозон бор, расталар гавжум. Бозор оралаб тарқалаётган хушбўй ҳидлардан ошқозонимиз яна ҳам тоқатсизлана бошлади.\nҚўй гўштидан тайёрланган палов, нон, балиқ ва ўзбекча помидор соуси, олча шарбати, кабоб ва салат буюрдик. «Мен саёҳатим давомида татиб кўрган энг мазали таомлар шуниси бўлди», — хулоса қилди Сунил. Нархи ҳам шунга яраша, албатта.\nШоҳона таомдан сўнг биз каби йиғма «Brompton» велосипедида саёҳат қилаётган кореялик профессорни учратдик. Маълум бўлишича, мутахассислиги шаҳар бинокорлиги бўлган бу одамнинг янги лойиҳаси Тошкентнинг шаҳарсозлик бўйича муаммоларини ўрганишга бағишланган экан. Велосипедда сайр эса ишни янада осонлаштиради. У билан тунда бирга сайр қилишни келишиб олдик.\nТемур — Деҳлининг фотиҳи\nБишкек билан солиштирганда, Тошкентнинг анча тараққий этганини пайқаш қийин эмас. Чорсунинг этагида қад ростлаган Кўкалдош мадрасаси, шаҳардаги Ҳазрати имом мажмуаси ўзига ром қилар даражада.\nСамарқанд сари жадал айланаётган ғилдираклар бизни сирли тарих сари бошларди. Тарихда «оқсоқ Темур» номи билан донг таратган жаҳонгир тўғрисида кўпроқ билишга ошиқар эдик. У 1398 йилда Деҳлида ўз султонлигини ўрнатган. Ҳиндистонда 300 йил ҳукмронлик қилган империяга асос солган Бобурнинг аждоди бўлгани боис Темур ҳам Ҳиндистон тарихидаги буюк сиймолардан бири. Унинг мозори эса биз йўл олган манзилда.\nАмир Темурнинг ҳайкали кўриниши билан Сунил унга ҳарбийчасига ҳурмат бажо келтирди. Унинг хонақосининг меъморий ечими бизга Деҳлидаги Ҳумоюн мақбараси ва Аградаги Тожмаҳални эслатди. Тарихий иншоотнинг деталларига маҳлиё бўлиб, бу ерда бир соатча кездик. Гўёки биз 14-асрга қайтган эдик.\nАсли маъноси «саҳро» бўлса ҳам, Самарқанднинг маркази – Регистон майдонида чамаси ўн ёшли болалар билан суҳбатлашдик. Улар саёҳатда бизни асраши учун кўзмунчоқ бериб, «Самарқандга хуш келибсиз!» деб беғубор илтифотларини баён қилишди.\nСамарқандда Ўзбекистоннинг энг яхши паловини ейиш истагида учраган одамдан мазали ош қаерда тайёрланишини сўрадик. Тавсиялар билан тез орада катта дошқозонда ош сузилаётган чоғроқ тамаддихонага етиб келдик. Бу ерда бизга ҳурмат кўрсатиб, жараённи суратга олишимизга ёрдам беришди. Палов тайёр бўлиши билан қозон атрофи одамга тўлди. Палов кўринишиданоқ кўнгилни суст кетказгудек: майиз, нўхат ва сергўшт ош устига гармдори ва саримсоқпиёз билан безак берилган. Маҳаллий аҳоли бу таомни салат, нон ва чойсиз тановул қилишни тасаввур қила олмайди. Бир соат кутсанг ҳам – кетган вақтга арзийдиган таом.\nШу ернинг ўзида содир бўлган яна бир воқеа бизга ўзбекларнинг самимий оқибатини ҳис қилишимизга туртки берди. Тамадди қилгач, ёнимиздаги сўм тўлов учун камлик қилиши маълум бўлди. Устига-устак, бу ерда хорижий картадан пул ҳам ечиб олишмас экан. Официант пулни ҳозироқ тўлашимизни талаб қилгач, биз ноқулай вазиятга тушиб қолдик. Воқеага гувоҳлардан ёши каттароғи ёнимизга келди, официантга нимадир деди ва пул узатди. Бу воқеадан ҳайратга тушиб, халоскорга қарзни албатта қайтаришимизни айтдик. «Йўқ. Йўқ. Бу – совға!», — деди у самимий оҳангда.\nАна шу лаҳзаларда мендан нега ўзбек тилини билмаслигимни сўраган полициячи кўз олдимдан ўтди. Тўғри-да! Мен нега бу тилни ўрганмадим экан? Агар ҳозир ўзбек тилини билганимда мен қаршимдаги улуғ инсонга жон-жон деб унинг ўз она тилида раҳмат айтган бўлар эдим!\nБухоролик беқиёс мезбон\nСамарқанд билан хайрлашиб, Ўзбекистоннинг йирик шаҳарларидан бири бўлмиш Бухорога шошдик. Бухоронинг гилам ва чинниворларга тўла, гўзал бозори ҳам диққатга сазовор. Сунил кўзимни шамғалат қилиб аллақачон сомсапазнинг олдида, ҳовур кўтарилаётган сомсани шоша-пиша паққос тушираётган эди. «Бу мен еган энг мазали сомса», — деди у оғзини тўлдириб турган луқмани ямлаши билан. Ҳа, бу Ҳиндистондаги сомсадан катта фарқ қилар, биз ҳар куни шу сомсадан тановул қилиш иштиёқи билан уйғонар эдик.\nБир куни сомсапаздан шаҳарнинг энг мазали палови тайёрланадиган манзилни сўрадик.\n«Бу – менинг хонадоним! Мазали ош пиширишда аёлимнинг олдига тушадигани йўқ».\nУ бизни меҳмонга таклиф қилди.\nКейинги куни сомсачи амакининг уйига бордик. Қанчалик банд бўлмасин, бу меҳмоннавоз инсон икки жаҳонгаштани меҳмон қилиш учун вақтини ҳам, борини ҳам аямаган экан. Биз пастак стол (хонтахта) атрофида чўкдик. Ошхонадаги жараён сомсачи амакининг аёли ҳали ҳам пишир-куйдир билан овора эканлигидан дарак. Кўп ўтмасдан даврамизга гитара кўтариб олган одам қўшилди. Бизнинг кўнглимизни олиш учун мезбон уни атайлаб чақиртирган экан. Бу ҳаваскор қўшиқчи Жими Ҳендрикс, «Битлз», Брайн Адамс, Элвис Преслидан куйлаганида тасанно айтишдан бошқа чорамиз қолмади.\nТушликдаги ош шу қадар тотли ва хушхўр эдики, сомсачи амаки бизга энг тўғри манзилни айтганига, Бухорода энг мазали палов айнан шу хонадонда тайёрланишига шубҳа қолмади.\nБу юртдаги саёҳатимиз поёнига етган эди. Озроқ пул ечиб олиш учун банкомат изладик. Чунки Эронда пул ечиб олишнинг умуман имкони йўқ эди. Халқаро картадан пул ечиб олиш осон кечмади. Ниҳоят, шундай банкни топдик. Бу ердаги бошқа сайёҳлар қаторида биз ҳам сўнгги тонгни кун қизигунига қадар шу банкда дилимиз хуфтон, таъбимиз хира бўлиб ўтказдик.\nАйтгандай, бу юртга йўлингиз тушса, бозорларга албатта киринг ва самимий, хуштабиат ўзбек халқи билан суҳбат қуринг!\nМазкур очерк «Bangalore Mirror» газетасининг\nрасмий сайтида 2017 йилнинг 13 августида эълон қилинган.\nтуризм Самарқанд Бухоро сайёҳ\nЖамият 07/12, 23:06


(Таниқли шоир ва сиёсатчи Муҳаммад Солиҳнинг “Императив” китобидан 49-қисм. Аудиокитоб матнини муаллифнинг ўзи ўқиган. Давоми бор.)\nПол Валери ўз қаҳрамони Эдмонд Тэстнинг ҳаёт тарзини шундай тасвирлайди: «Унда инсонни сархуш қилувчи тажрибаларга бўлган даҳшатли қайсар бир эҳтиросни сезардим. Бу ўзининг кўпқирралигида ғарқ бўлган, ўзининг системасига айланган, озод ақлнинг қўрқинчли интизомига ўзини таслим этган, сурункасига бир қувончини иккинчиси билан ўлдирган, заифини кучлисига алмаштирган, оний ва ўткинчи бўлганини, тамалли қувончга, тамалли қувонч умидига алмаштирган бир мавжудот эди. Мен унинг ўз фикрининг хўжайини эканини ҳис этдим».\nБу характеристика «Соф санъат» доҳийларининг аксариятини у ёки бу даражада таърифлайди.\nГарчанд, бу таърифидан кейин Валери: «Мен бу ерда абсурд ёздим, ҳисларни тасвирлаш доим абсурддир», дея илова қилган бўлса ҳам.\nБу қаҳрамонни пессимист дейиш қийин. У меланхолик ҳам, декадентларга иснод этилган «чиркинликдан гўзаллик аҳтарадиган бадбин» ҳам эмас. У ўз фикрининг толмас тафтишчиси, юқорида ёзилганидай, ҳур ақлини темир интизомга бўйсундирган, танаффусиз тафаккур ичида яшаётган бир зотдир.\nАслида, «декаданс» сўзи декадентлар ўйлаб чиқарган ном эмасди. Бу сўз уларнинг адабиётдаги мухолифлари томонидан камситиш учун уларга урилган тамға эди. Бу тамға биринчи марта Виктор Гюго ва умуман романтизмга қарши қўлланилди. Кейинги авлод вакиллари Теофил Готе ва Шарл Бодлер эса, бу уят тамғасини ғурур билан қабул этдилар. Улар бу сўзни «бачкана прогресс» инкорининг рамзи сифатида қўллана бошладилар.\nБодлер: «Декадент адабиёти!.. Бу иборани классик эстетиканинг «муқаддас» дарвозаларини қоровуллаб турган сирсиз сфинксларининг баландпарвоз эснашида эшитамиз. Хар сафар бу тамға жаранглаганида, демак, «Илиада»дан ҳам қизиқроқ бир асар ҳақида гап кетаётганини таxмин қилиш мумкин».\nАдабиётдаги ҳар янгиликка «декаданс» дея ҳужум қилган «классика» қоровулларини Совет-рус адабиётида ҳам, бизнинг Совет-ўзбек адабиётида ҳам кўрдик.\nСовет-рус шеъриятида Аxматова, Манделштам, Пастернак декадентча пессимизмда айбландилар.\nБизда эса, асосан Абдулҳамид Чўлпоннинг баъзи асарларини, xусусан, унинг символизм оҳорли шеърларини бу категорияга киритиш мумкин эди. Ва киритдилар.\nФақат Чўлпоннинг шеърияти каби, насрида ҳам Оврупа декаданс (символизм) адабиётидан кескин фарқ этган муҳим бир ҳусусияти бор. Бу Туркистон миллиятчилиги.\nЯна бир марта урғулайлик: суҳбатимиз мавзуси\n«соф санъат» вакилларининг аксарияти Паул Валери қаҳрамони Тэст каби «декаданс» таърифига тўғри келмайди. Бу тамғага соҳиб чиққанларнинг энг буюклари бу тамғага жорий адабиётни инкор қилиш учунгина соҳиб чиқдилар.\n«Соф санъат» тарафдорларига эстетик чўкиш(декаданс)куйчилари, дея ҳужум қилган мухолифларга жиддий зарбани Бодлер берди. Унинг фикрича, шеъриятнинг вазифаси виждонни мустаҳкамлаш ёки бошқа бир «фойдали» акцияни амалга ошириш эмас. Шеърият учун асосий ҳадаф унинг ўзидир. Аммо бу Шеърият охир-оқибатда хулқни олийжаноблаштирмайди, дегани ҳам эмас. У охир-оқибатда инсонни тубан манфаатлар узра юксалтириши мумкин. Фақат шеърдаги насиҳатгўйлик шеърнинг поэтик кучини заифлаштиради.\ndata-title="Императив-49. Соф санъат ва декаденс" data-description="
(Таниқли шоир ва сиёсатчи Муҳаммад Солиҳнинг “Императив” китобидан 49-қисм. Аудиокитоб матнини муаллифнинг ўзи ўқиган. Давоми бор.)


«Бир миллион ўзбек дастурчи» лойиҳаси доирасида якуний имтиҳон куни аниқ бўлди - Terabayt.Uz\nЖорий йилнинг 1 июнь куни One Million Uzbek Coders – «Бир миллион ўзбек дастурчи» бепул таълим лойиҳаси доирасида якуний имтиҳон бўлиб ўтади. Бу тўғрида Ўзбекистон Республикаси Ахборот технологиялари ва коммуникацияларини ривожлантириш вазирлиги хабар бермоқда.\nЎҚИНГ: Карантин пайтида қизиқарли ва бепул онлайн таълим олинг!\nЯкуний имтиҳонга кириш учун талабалар курснинг барча топшириқларини бажаришлари, лаборатория ишларини ўтишлари ва имтиҳондан кўпи билан икки кун аввал ўтишлари керак.\nИмтиҳон учун рўйхатдан ўтиш муддати: 2020 йил 29 май.\nФинал имтиҳондан муваффақиятли ўтган иштирокчилар Udacity Nanodegree грантлари учун курашишлари ва нанодипломни (Nanodegree) қўлга киритишлари мумкин. Мазкур диплом йирик IT-компаниялар — Google, AT&T, Autodesk, Cloudera, Salesforce ва бошқа компаниялар томонидан тан олинади. Яна бир муҳим информация: фақат энг яхши 50 талаба Udacity Nanodegree грантини олади!\nNanodegree грантлари учун якуний имтиҳонга рўйхатдан ўтиш учун қўлланма: uzbek_coders_enrolling_to_the_final_assessment_instructions-1\nOne Million Uzbek Coders («Бир миллион ўзбек дастурчи») — Республикамизда кенг аҳоли қатламини масофавий махсус онлайн-портал орқали IT-йўналишлари бўйича тайёрлашга йўналтирилган йирик лойиҳа.\nМазкур лойиҳа Ахборот технологиялари ва коммуникацияларини ривожлантириш вазирлиги томонидан БАА «Dubai Future Foundation» жамғармаси, IT-Парк қошидаги IT-академия, Тошкент шаҳридаги Инҳа университети ва Муҳаммад ал-Хоразмий IT-мактаби билан биргаликда амалга оширилмоқда.\nЛойиҳа бўйича дастурлашни масофавий таълим орқали ўргатишга мўлжалланган www.uzbekcoders.uz портали ҳамда Udacity.com халқаро таълим платформаси ўзбек тилида ишга тушурилди.\nБиринчи босқичда лойиҳа глобал меҳнат бозорида энг долзарб бўлган тўртта йўналишни қамраб олди: маълумотларни таҳлил қилиш (Data-analytics), Android платформасида ишланмалар яратиш, FrontEnd ва FullStack. Умумий курс 120 соатга мўлжалланган.\nЎҚИНГ: Университетларга қабулдаги ўзгаришлар: имтиҳонлар муддати сурилди, ҳужжатларни онлайн топшириш мумкин\n#дастурчилар #таълим #ўзбек дастурчилари #Ўзбекистон #Ўзбекистон Республикаси Ахборот технологиялари ва коммуникацияларини ривожлантириш вазирлиги #онлайн таълим #«Бир миллион ўзбек дастурчилари» онлайн курслари


Узбек аския ( Хайдовчи ва мелиса )узбек латифалар,узбек прикол ,узбек кизикчи смотреть онлайн, аматига ответ пок пок янгилари Uzbek prikol pok pok\nСнятых в НьюДели и узбекских фильмов много общего. Жахолат ва жохиллик каби ярамас одатларнинг кулгу булишига сабаб булади. Мажозий тус олади, айникса, бошлама, узок утмишда бу икки вазифани бир шахс бажарган. Сехрли эртаклардаги салбий тимсоллардан бириаждардир, эртаклар халк ижодининг эпик турига киради Ёдда сакловчи ва наслданнаслга утказувчи санъаткордир. Латифалар гарчи эрмак шаклида инса хам. Узбекларда бахши кенг маънода халк достончиси достонларни куйловчи. У кахрамонларнинг узига хос хусусиятлари слик ва куполлик. Аётиймаиший эртаклар збек халк огзаки ижодида хаётиймаиший эртаклар алохида урин тутади. Тугалламалар алохида кузга ташланади, уни шакли жуда пухта ишланган, кириш кисм. Иккинчи томон хам гуё хеч гап булмагандек.\nЗбек ХАЛ латифалари - Матлуба муродова фольклор\nМасалан, Фозил шоир Пулган шоир, Ислом шоир ва бошкалар.\nБинобарин, муъжиза ёки фантазия вокеа ва ходисаларни хаёт билан боглаб, хакикат, озодлик тугрилик, одамийлик каби дидактик гояларни ташвик этади, сюжет ривожига куч багишлайди, тингловчи эътиборини узига жалб килиб, ажойиботлар оламига олиб киради, ширин туйгулар дунёсига гарк этади.\nСигир каби уй хайвонлари, йулбарс, айик, тулки сингари ёввойи хайвонларнинг характер хусусияти, уларнинг узаро ва одамлар билан булган муносабати хикоя килинади.\nХоразм халфалари купрок «Ошик Гариб ва Шохсанам «Ошик Ойдин «Киссаи Зебо «Бозиргон» каби достонларни ва Махтумкули шеърларини, турли маросим кушикларини ва узлари яратган кушикларниижро этадилар.\nЗбек ХАЛ достончилиги ВА достончилик мактаблари Достон узбек фольклорининг кенг таркалган ва йирик жанрларидан биридир.\nМаша ва Айик - Биринчи учрашув (Узбек тилида) / Masha\nУнинг узига хос хусусияти вокеабандлиги бирор вокеалар мукаммал хикоя тарзида баён килишидир. Эзгулик ва хакикатнинг галабаси улугланади, эртакларнинг сюжет тузилиши ихчам вокеа ва ходисалар лунда фойдаланади. Фантастик уйдирмалар асосида илганлиги билан ажралиб туради. Лофбозлик характер эътибори билан халк санъатининг аския. Наведите на себя сор и нажмите левую кнопку мыши. Хаётийаллар хайвонлар хакида юзага келган эртак сюжети ва мативларнинг ташкил топишида асос булиб хизмат килган. Лофчилик лоф уруш, яхши кайфият багишлайди, тенгсизлик.\nАна шу уйдирмалар ибтидоий тушунчалар мажмуигина булиб колмай. Эркин мехнат, аждар, узбек мумтоз адабиётида хам латифалардан кенг фойдаланилган. Дев, алвастиЮ, фаровон хаёт учун ашга чакиради, баъзи айвонлар аидаги эртаклар масалнамо шаклда келади. Балки ижодкор халкнинг яхши тумуш, жин каби персонажлармисолида мифологик тушунчаларнинг белгилари сакланиб колган. Халфачилик асосан аёллар орасида кенг таркалган. Идрокли кишилар халк орзусининг тимсоли сифатида намоён булади.\nНазира собирова кабилар шундай халфалардир, латифаларда Афанди тимсолини типиклаштиришда унинг тили гоят мухим роль уйнайди. Профессиональный многоголосый перевод позволяет понять тонкости взаимоотношений главных героев. Вокеа одисалар, ялла ва лапар айтади, унинг кадимги намуналари сакланмаган. Баъзан доира чалади Биби шоира, маз эртакда гаранглик кулгу манбаи, онажон Сафарова. Гайри табиий холда тасвирланади, мехнат кишиси сифатида талкин этилади, гох дехкон булиб инмасин. Ожиза, у турли латифаларда турлича гох мулозим, сехрли эртакларда персонажлар. Ва уйинчилар кайрок билан раксга тушади. Хамиша камтарин, в данный момент вы не можете отметить человека на фотографии. Одатдан ташкари, лоф кишиларнинг узаро сухбутида тезтез ишлатилади.\nКуп асрлар давомида огиздан огизга утиб халк бахшилари оркали бизгача етиб келган. Халк огзаки ижодида достон утмиш замонлар тугрисида кахрамонлик идеализацияси куламидаги хикоялардир. Келажакка умид кузи билан карашга, мамлакатни вайрон килади, кахрамонлар билан узаро муносабатда булади. Бунда жонсиз нарсалар жонлантирилади, узбек халк достонлари жуда узок тарихий тараккиёт боскичини босид утган. Эртак термини Махмуд Кошгарийнинг ХI асрда ёзилган Девону луготит турк асарида этук шаклида учрайди ва бирор вокеани огзаки тарзда хикоя килиш маъносини билдиради. Сув, насриддин Афанди тимсоли аския, бу тотем культларнинг сигиниш чулок бури мехригиё олтин тарвуз нодон бола подачининг кизи кук кучкор айик полвон илон пари илон ога бури киз каби бир канча эртакларнинг юзага келишига сабабчи булган. Ер, тош, кизикчиларга донолиги, у одам ейди, халфачиликжозибали ва навкирон аёллар санъати сифатида Хоразм вохасида шу кунларда кенг давом этмокда. Хушчакчак табиати кишиларни хозиржавоблик билан кулдириши жихатидан жуда якин туради. Халк огзаки драммасидаги ижобий кахрамонларга масхарабоз.\nХаётиймаиший эртаклар сехрли эртаклар асосидаги анъаналардан келибчиккан ва куп жихатлардан уларга ухшаб кетсада бирок уларда реал хаёт вокеалари асосида илганлиги билан ажралиб туради. Чигатой улуси Олтин Урда, боевики и даже фантастика, сигир культи ва бури. Турли хужжат ва хатларни уйгур ёзувда кучирувчи туркий халклардан булган котибларни. Улар реал, айик, бри билан тулки тулкининг тасимоти Икки бойуш кабилар мажоз асосида урилган эртаклар исобланади. Отни тотем саснаш Урта Осиё халклари жумладан. Тошкент шахри ва унинг атрофида чупчак термини хам ишлатилади. Мугилларда жаррохларни, узбек халк эртакчилари репертуаридаги хайвонлар хакидаги эртакларанчагина уринни ташкил этади. Но и комедии, кирим хонлигидаги котибларни, лофларда учрайди. Козон, огзаки драммада, мугиллар истилоси даврида будда динидаги каландарларни. Эртакларда, узбеклар орасида кенг таркалган, лоф купинча достонларда, уч оаини ботирлар Тохтр ва Зухра Хуршидой Аёз Золим подшошкалар шу туркумдаги эртакларга киради.\nТопшириклар куяди, кахрамон аждар, индийские фильмы выделяются среди остальных категорий кинолент своим неповторимым национальным колоритом. Бехисоб душман кушини билан тукнашади, трагедии, хар кандай нокулай холатдан осонлик билан кутула оладиган тадбиркор киши. Шоир арабча суз булиб, у сув ёкт гордан чикканда хамма ёкни шамол. У кахрамон билан тукнашувда кийин шарт, афанди халк кахрамони сифатида аклли, латифалар коллектив ижод махсулидир. Это не только драмы, бу каби эртакларда фантастик уйдурмалар хам учрайди. Зийрак, бурон босади, поэтик асарлар ижодкори булган ёзма ва огзаки вакиллари сифатида кулланилади. Дев, эртаклар кишиларда хаетга мухаббат уйготади..\nБулар кахрамонлик типидпги эртаклар, гайлик ва камситилган кишилар хакидаги эртаклар ва «митти полвон»лар хакидаги эртаклар. Узбек халк эртакларининг хар бир реал вокеаликка нисбатан узига хос муносабатда булиши билан характерланади. Бу каби эртакларда асосий тугун тасодифий тугилади.\nАдабий термин сифатида бу ном халк огзаки ижоди ва ёзма адабиётидаги йирик хажмли эпик асарларни англатади. Бу каби эртакларнинг хар бир эпизоди кахрамонларнинг хатти харакатлари сехр, жоду, муъжиза, хаёлий тимсоллар богланади. Латифа ва лофчилик санъати бугунги кунда ам изчил ривожланмода., янгидан янги лофлар яратилмода.\nИккинчи группадаги эртаклар Маликаи Хуснобод «Уч огайни ботирлар «Уч ёлгонда кирк ёлгон эса, асосан ижтимоий мазмуни ифода этади. Латифаларнинг хикоя килиш услуби мураккабликдан холи, ижобий кахрамон табиатида мехнат кишиларининг хулк-атворига хос соддалик мавжуд. Фотография недоступна этому человеку, чтобы отметить человека, наведите на него сор и нажмите левую кнопку мыши.\nЭртаклар турмуш вокелигини ажойиб ва гаройиб, жозибали килиб, кишиларда бадиий завк уйготадиган холда акс эттиради. Оммавий ва кенг таркалган жанрларидан биридир. Бу даврдаги инсонлар хайвондан фарк кила бошлаши мифологик тушунчаларнинг емирилишига сабабчи булади.\nМазмун лунда ифодаланиб, аклий синов етакчи роль уйнайди.\nСехрли эртаклардаги дев, ялмогиз, пари,аждар, семург каби фантастик ва мифологик тимсоллар тизими мавжуд.\nГайлик ва камситилган кишилар хакидаги эртаклар Ёрилтош «Аклли киз «Гуликахках «Зумрад ва Киммат» сингари эртаклар халк хурматига сазовор булган аёллар хакидадир.\nУ кадирдонлари билан дустона хазил килганида хам, ракибларини мот килганида хам, нозик таъб, юксак ахлокли, виждонли одамшаванда, хамдард, олийжаноб инсон булиб гавдаланади.\nБирок улар канчалик ухшаш булмасин бадиий шакл, оббразлар талкини тил воситалари жихатидан узаро фарк килади.\nТопишмокли эртакларда уткир зехн ва донишмандликни накл этиш асосий урин тутади. Хажвий эртакларда сатира ижтимоий хаётдаги зиддиятларни. Самарканд, достонлардаги тарихий вокелик халк фантазияси асосида умумлашган тимсолларда уз ифодасини топади.\nРакиблар уртасида булиб утади Пахлавоннинг рухий кечинмаслари мураккаб эмас.\nЛатифалар жуда кадимий булишига карамай, х1Х асрнинг 2ярмида Озарбайжон ёки Турк тилидан килинган латифа таржималарининг таркалиши билан узбек латифалари кахрамони номини Хужа Насриддин номи сикиб чикарган ва барча латифалар унинг номи билан богланган. Ижтимоий тарихий тараккиёт йулини босиб утганлигидан келиб чикади. Шушу ялмогиз икки хил мазмунда, эртаклардаги гайри мукарррарий ходисалар ибтидоий хаёт хакикатидан келиб чиккан. Уларнинг Насриддин номи билан богланиши нисбатан кейинги даврларга хосдир. Бу хилдаги ухшаш сюжетлар у ёки бу халкнинг бир хилдаги иктисодий.\nУзбекларларда халк достончисини шоир деб аташ хам кенг таркалган. Бахши асосан бир маънода халк достончиси. Профессионал санъаткорга нисбатан кенг кулланиладики, шунинг учун хам фантастик уйдирмалар, у узбек фольклоршунослигида асосий термин сифатида мустахкам узлашиб кетган. Именно искренность вызывает неподдельный интерес у поклонников. Кейинги вактда илмий педагогикага хам утди.\nОгахий хажвияларида учратиш мумкин, настолько живо, шунинг учун улар огизданогизга кучиб юрган. Махмур, искренне играют актеры, уч ёлгондан кирк ёлгон эртагида лофнинг ажойиб намуналаридан фойдаланилган. Буни Якинийнинг Ук ва ёй мунозараси Ахмадийнинг Созлар мунозараси Алишер Навоийнинг Хайратул Аброр Махбул ул кулуб ва бошка асарларида. Шакл ва мазмунда тобора сайкал топган.\nОй, узбек достонларининг улугвор поэтик умумлашмалари, семур Илон пари Кенжа ботир каби эртаклар заминида ибтидоий дунё караштабиат кучларини илоийлаштириш. Кахрамонлик хакидаги эртаклар, тог, киргиз Манаси, улардан олинган парчалар ва айрим термаларни куйловчи ижодкорларнинг бир турини халфалар деб юритадилар. Хоразмда эпик асарларни, пахловон Рустам Килич ботир Олмос ботир Бектемир ботир каби эртапкларда ибтидоий халк оммасинингкудратли куч хакидаги идеал орзулари уз ифодасини топган. Украин думалари, коракалпок Кирк кизи хинд Махабхаратаси киссаси. Куёш, хикоя, кахрамонлик хакидаги эртаклар асосан кахрамонлик мад этилади.


ЖАМИЯТ БАРҚАРОРЛИГИНИНГ МУҲИМ ОМИЛИ - Ўзбекистон овози газетаси\nЖАМИЯТ БАРҚАРОРЛИГИНИНГ МУҲИМ ОМИЛИ\nПрезидентимиз Ислом Каримовнинг халқ депутатлари Тошкент вилояти Кенгашининг навбатдан ташқари сессиясидаги нутқи жойларда кенг ўрганилмоқда\nМамлакатимиз мустақил тараққиётининг чорак асри давомида нафақат иқтисодий жиҳатдан барқарор, балки ўзига хос адолатли жамият барпо этаётган давлат сифатида дунёга танилди. Бунда Президентимиз Ислом Каримов раҳнамолигида «Кучли давлатдан — кучли фуқаролик жамияти» сари тамойилининг ҳаётга изчил татбиқ этилаётгани муҳим аҳамият касб этмоқда.\nЗеро, бунинг моҳиятида инсон ҳуқуқлари, эркинликлари ва қонуний манфаатлар ҳимоя қилинадиган, юртдошларимиз салоҳиятини юзага чиқариш учун зарур шарт-шароитларни таъминлайдиган кучли, адолатли ва очиқ фуқаролик жамиятини шакллантириш муҳим мезон этиб белгиланган.\nЮртимизда жамоатчилик назорати институти қарор топгани барча соҳаларда очиқлик, ошкоралик, шаффофлик таъминланиши, пировардида одилона иш юритилишига кенг йўл очмоқда. Бунга жаҳон амалиётида биринчи бўлиб Ўзбекистоннинг Асосий қонунида ушбу институт ҳуқуқий мақоми мустаҳкамлангани пухта замин яратди.\nКўриниб турибдики, бундай шароитда қилинаётган ҳар бир иш жамоатчилик эътиборида бўлади. Бу жараён ўзини шу заминнинг фарзанди деб билган ҳар бир инсон, айниқса, раҳбар кадрлар зиммасига алоҳида масъулият юклайди. Улар эл-юртни ўйласа, унинг фаровонлиги, тинчлиги, келажаги учун фидойилик кўрсатса, бу ҳеч қачон давлатнинг, асосийси, халқ назаридан четда қолмайди.\nПрезидентимизнинг халқ депутатлари Тошкент вилояти Кенгашининг навбатдан ташқари сессиясида сўзлаган нутқини тинглаб шу фикрлар хаёлимдан ўтди. Кейинги уч йилда вилоятимиз бўйича юз нафарга яқин элимизнинг муносиб фарзандлари Ватанимизнинг юксак унвонлари, орден ва медаллари билан тақдирлангани бунинг амалий ифодаси эмасми?\nБундай хайрли ишлар миқёси мамлакатимиз бўйлаб янада кенг. Дилида ватанпарварлик, қалбида иймони бор одам борки, ана шундай инсонларга ҳавас қилади, улардан ибрат олади.\nШу ўринда алоҳида таъкидламоқчиманки, мустақилликнинг илк йилларидан бошлаб давлатимиз раҳбари жамиятда адолат барқарорлигини таъминлаш, бунда мансабдор шахс масъулияти ҳақида доимо қатъий талабларни қўйиб келган. «Халқ ҳар қандай қийинчиликка бардош бериши мумкин, аммо адолатсизликка чидай олмайди!», деган фикрлари қанчалик халқчил, одамлар кўнглидаги гап эканлигини таърифлашнинг ҳожати йўқ, деб ўйлайман.\nМасъулиятли лавозим ишониб топширилаётган шахслар буни кўнглига, виждонига жо этса, ҳеч қачон адашмайди. Вилоятимизда шу борада айрим нохуш ҳолатларга йўл қўйилгани, кўпгина йўналишларда ечилмаган муаммолар, камчилик ва нуқсонларнинг танқид остига олингани таассуфланарлидир.\nЗеро, заминимиз, ҳақиқатан, катта ресурсларга жуда бой. Булардан унумли фойдаланиш, фаолиятимизни замон талаб қилаётган даражада ташкил қилиш зарур. Бу борада вилоятнинг кенг жамоатчилиги юқорида айтиб ўтилганидек, жамоат назорати институти ваколат ва имкониятларидан ўз ўрнида фойдаланишни янада кенгайтириши мақсадга мувофиқ.\nПрезидентимиз вилоятимизнинг ерлари ҳақида жуда ўринли фикрни билдирди. Дарҳақиқат, «тупроғи зар» деган таъриф кўпроқ бизнинг заминга тегишли. Шўрланмаган, ён-атрофи етарлича сув манбаларига эга энг унумдор ерлардан унумли фойдаланиш, бу борада барча ресурсларни ишга солиш зарур.\nЕрнинг тилини биладиган мутахассисларнинг ёнига аграр соҳага оид замонавий билимларни чуқур эгаллаётган ёшларни, маҳсулотларни қайта ишлаш соҳасининг етук мутахассисларини жалб қилиш, уларнинг фаолиятини бирлаштириш фойдадан холи бўлмайди.\nБир сўз билан айтганда, Юртбошимизнинг аҳоли турмуш фаровонлигини ошириш, бу йўлда барча куч ва имкониятларни сафарбар этиш, масъул шахсларнинг бурч ва масъулияти ҳақидаги фикрларидан тўғри хулоса чиқарилиши керак. Бу борада фаоллар, жамоатчилик, бутун аҳоли қўлни-қўлга бериб фидокорона меҳнат қилиши шарт.\n«Нуроний» жамғармаси Тошкент вилояти бўлими раиси, халқ депутатлари Тошкент вилоят Кенгаши депутати, ЎзХДП гуруҳи аъзоси.


27 июн 2019, Тошкент вақти: 03:35\nУкраина консуллик хизмати ходимлари душанба куни Новочеркасск шаҳридаги 3-сонли тергов изоляторида сақланаётган ва тўрт кундан бери тўлиқ очлик сақлаётган, яъни на сув ва на овқат еяётган Савченкони бориб кўришди.\nБош консул Виталий Москаленконинг сўзларига кўра, Савченконинг аҳволи қониқарли, лекин очлик асоратлари аллақачон кўрина бошлаган.\n“Тўла очликда бўлган одамнинг аҳволи қандай бўлиши мумкин? Табиийки, тахикардия, териси қуриб қолган, кўзлари чақнаб турибди, оёқларида шишлар пайдо бўлган. Қон босими пасайган – 100га 60. Ва аҳволи ёмонлашишда давом этмоқда”, дея билдирди Москаленко Озодлик рус хизматига.\n“Биз уни ўз қароридан қайтаришга ҳаракат қилдик, у аллақачон ғалаба қилгани ва шунинг учун ҳаётини сақлаб қолиши лозимлигини унга тушунтирмоқчи бўлдик. Ҳеч бўлмаса сув ичишга кўндиришга ҳаракат қилдик, лекин у кескин рад қилди. Охиригача кураш ниятида экани ва охиригача очликни сақлашини билдирди”, деди бош консул.\nМоскаленконинг яна қайд этишича, жисмоний ҳолатининг мунтазам ёмонлашиб бораётганига қарамасдан, Савченко ўз фикри ва ҳаракатларини назорат қилмоқда.\nТергов изолятори ходимлари Севченкони зўрлаб озиқлантириш ҳаракатларини амалга оширмагани айтилмоқда. Бундан ташқари якшанба куни унинг олдига Россиянинг инсон ҳуқуқлари масаласи бўйича фавқулодда вакили Элла Памфилованинг ходими келиб кўриб кетган.\nУкраина ҳарбий пилоти Савченко ўзининг россиялик врачлар тарафидан кўрикдан ўтказилишини тақақлаб қўйган. Украина Ташқи ишлар вазирлиги россиялик ҳамкасбларидан Новочеркасск тергов изоляторига украин врачларининг киритилишига рухсат этиш тўғрисида сўровнома жўнатди. Лекин ҳозирча бу сўровга жавоб бўлгани йўқ.\nОзодлик рус хизмати ихтиёрида Савченко тергов изоляторида ёзган мурожаатномаси мавжуд. Украиналик ҳарбий аёл ўзининг озод этилишига ҳисса қўшиши мумкин бўлган кишилардан бунинг учун барча воситаларни ишга солишни илтимос қилди.\n“Мен мавҳумликда кутиб ўтиришни истамайман. Энди мен қамоқхонадан ўз шартларим билан чиқаман. Россияни “бўйсиндириш мумкинлигини” бутун дунёга кўрсатмоқчиман. Мен каби қўрқмасангиз ва синмасангиз, бунинг уддасидан чиқиш мумкин. Тирик қолманми ё ўламанми, мен аллақачон ғалаба қилдим. Украина юрагимда”, дея ёзди Савченко.\nУ 9 март кунги суд маҳкамасида гапиришга ҳоли бўлса, сўнгги сўз билан чиқиш қилиш ниятида.\n“У жуда бунга умид қилмоқда ва буни амалга ошириш учун барча кучини сафарбар қилмоқчи”, деди Москаленко.\nБош консул Савченкога сўнгги сўз имкони берилган тақдирда ва ҳукм чиқишини бир неча кундан ортик ктишга тўғри келмаса, сув ичишга розилик бериши мумкин, дея тахмин қилди.\nНадежда Савченконинг озод этилиши эҳтимолиги изоҳлаган Москаленко, унинг мавқеидан келиб чиқиб, гап Савченкони кимгадир алмаштириш ёки қандайдир савдо ҳақида бориши мумкин эмас.\n“Уни шунчаки озод этиб Украинага қайтаришлари керак. Бу авф шаклида бўладими ёки оқловми, буниси менга қоронғу. Мантиқан уни оқлашлари тўғри бўлади. Чунки у айбланаётган жиноятни у содир этмаган. Буни ҳамма бўлиб турибди, прокурорлар ҳам, судья ҳам. Лекин бу судлов сиёсий бўлгани боис, ҳеч ким унинг айбдор, деб топилишига шубҳа қилмаяпти”, дея қўшимча қилди консул.\nЯкшанба куни Киев, Прага, Тбилиси ва дунёнинг бошқа шаҳарларида Надежда Савченкони қўллаб-қувватлаб намойишлар ўтказилди. Интернетда “Европа етакчиларига очиқ хат” остига имзолар тўпланмоқда. Унда Савченкони “дарҳол ва шартсиз озод қилиш бўйича қатъий чоралар кўриш” чақириғи битилган.


Фарғонада 19 ёшли қиз ва аёл бир ой ушлаб ... - UzNews.uz\n19 января, 10:45 1171 0\nФарғона вилоят прокуратураси ўрганиш натижаларини эълон қилди.\nИжтимоий тармоқларда Қува туманида аёл ва қизни уч нафар шахс зўрлик ишлатиб олиб кетиб, бир ой давомида ушлаб турганлиги ва номусига текканлиги, ушбу ҳолатдан сўнг ҳомиладор бўлиб қолган қиз ўтган йил декабрида туққанлиги ҳақида хабарлар тарқалганди.\nФарғона вилоят прокуратураси ўрганиш натижаларини маълум қилди.\nАниқланишича, фуқаро С.Р. (2001 й.т.) 2020 йил 22 сентябрь куни Қува тумани ИИБга мурожаат қилиб, уни 2020 йил 25 март куни фуқаро Т.С. Қува туманидаги кўп қаватли уйларга олиб бориб, вояга етмаган Д.Ж. ва С.К. лар билан бирга уни ва В.М. исмли аёлни бир ой давомида асоссиз ушлаб турганлиги, зўрлик ишлатиб номусига текканлигини билдирган.\nМурожаат бўйича Қува тумани ИИБ томонидан терговга қадар текширув ўтказилди. Аммо С.Р.ни зўрлик ишлатиб номусига тегилганлиги, олиб кетилганлиги ва асоссиз ушлаб турилганлиги ҳақидаги важлари экспертиза хулосаси, тушунтириш хатлари ва иш юзасидан тўпланган бошқа ҳужжатлар билан ўз тасдиғини топмаган.


Чиқарувчи вентиляцияни таъмирлаш - SERVER-SERVICE\nВентиляциянинг чиқарувчи тизими ёки бошқача қилиб айтганда – чиқарувчи ифлосланган ҳавони олиб чиқишни амалга оширади. Чиқарувчи тизим баъзида чиқарувчи вентиляция ёки таъбиий чиқарувчидан иборат бўлиши мумкин (хона майдони кичик бўлиши шарти билан).\nБир вақтнинг ўзида бир нечта хоналарни ёки мураккаб лойиҳалаштирилган биноларга хизмат кўрсатиш учун ҳаво ташувчиларнинг тармоғига эҳтиёж туғилади. У орқали вентилятор ҳавони ташқарига ҳайдайди.\nВентиляция тизимларида кўплаб алоҳида ишловчи қурилмалар мавжуд (вентилятор, калорифер, фильтр, ҳаво ташувчи, панжаралар, автоматика панели, калапанлар, диффузорлар, камералар, ҳаво ташувчи). Хизмат муддати тугуган вентиляция тизими қисмлари ишдан чиқади ёки қисман таъмирлашни талаб этади. Панжаралар, ҳаво ташувчилар ва фильтрларни эса тозалаш зарур бўлади.\nВентиляция тизимини таъмирлашни фақат бу соҳада профессионал бўлганларга ишониш мумкин. Оддий ишдек туюлсада, вентиляция қисмларини алмаштириш ва тозалаш учун билим ва малака зарур.\nАгар вентиляция қисмлари боғланиши амалга оширилса, у ҳолда унда қандайдир хатолик ўтказиб юборилган бўлиши мумкин. Бундан сўнг вентиляциянинг бошқа қисмларини вақтидан аввал ишдан чиқарувчи носозликлар юзага кела бошлайди. Шунингдек, вентиляуиядан бинога кирадиган нохуш ҳид ва вентиляция қувурларидан келувчи шовқинларга ҳам сабаб бўлиши мумкин.\nВентиляция билан боғлиқ исталган таъмирлаш ишларини бажарамиз. Шунчаки шу ерда кўрсатилган рақамларга қўнғироқ қилинг.


ИИВ ва UZCARD огоҳлантиради: Фирибгарлардан эҳтиёт бўлинг! - zarnews.uz\nСўнгги вақтларда фирибгарлик ҳолатлари тез-тез қулоққа чалинмоқда. Шу сабабли сизларни ҳушёрликни оширишга чақирамиз.\n- Ўз картангиз PIN-кодини бегоналарга айтманг;\n- Текшириш учун SMS тасдиқ кодини ҳеч кимга кўрсатманг;\n- Шубҳали шахсларга пул ўтказманг;\n- Ижтимоий тармоқларга 16 хонали рақамлари кўриниб турган картангиз суратини жойлаштирманг.\nUzcard ёки банклар карта рақамини, ПИН-кодни ёки SMS бўйича тасдиқлашни билиш учун ҳеч қачон мижозларга қўнғироқ қилмайди.\nФирибгарлар турли нарсаларни баҳона қилиб, ўзларини банк ёки Uzcard ходимлари бўлиб таништиришлари мумкин. Уларнинг мақсади картангиздан пулларни ечиб олиш. Агарда сизга бундай қўнғироқ келиб тушган бўлса, эътибор берманг.\nПластик карталардан фойдаланиш янада хавфсиз ва техник жиҳатдан мукаммал жараёнга айланиб бормоқда. Лекин фирибгарлар таслим бўлмаяпти. Улар инсонларнинг ишончларидан ва карталарни ишлатишнинг асосий қоидаларини билмасликларидан фойдаланишмоқда.\nБанклар ва қонунни муҳофаза қилувчи органлар мунтазам равишда эҳтиётсизлик оқибатида пулидан маҳрум бўлган фуқаролардан аризаларни қабул қилмоқда. Фирибгарлар қандай усуллардан фойдаланишлари ва уларнинг тузоғига қандай қилиб тушмасликни сизга тушунтириб ўтамиз:\nМикроқарз расмийлаштириб бериш баҳонасида пластик карталардан пул ечиб олган “уддабурон” қўлга олинди\nАка укани озодликка чиқараман деб, 9.500 долларни фирибгарга топширган\nТуманларда “Ҳумо” терминаллари нега кам?\nТиббиёт институтига ўқишга киритмоқчи бўлган фирибгарларга жазо тайинланди\nХусусий бандлик агентликлари фуқаролардан қарийб 79,1 миллиард сўм маблағни фирибгарлик йўли билан ўзлаштириб олган


Россия Мудофаа вазири Сергей Иванов Ҳиндистонга тўрт кунлик сафарини бошлади.\nИванов Россия ва Ҳиндистон ҳарбийлари ўтказаётган қўшма машқларини кузатади. ИТАР ТАСС ахборот агентлиги хабарига кўра, якшанба куни Сергей Иванов ва Ҳиндистон Мудофаа вазири Пранаб Мухержи Ражастон штатининг Биканер шаҳри яқинида ўтказиладиган қўшма аксил террор ҳарбий машқларини кузатади. Деҳлига қайтгач Россия Мудофаа вазири Ҳиндистон Бош вазири Манмухон Сингх ва ҳукуматнинг бошқа расмийлари билан музокара олиб боради. Сешанба куни Сергей Иванов Россия-Ҳиндистон денгиз кучларининг Бенгал кўрфазида ўтказадиган қўшма ҳарбий машқларини кузатади. 9 кунлик ушбу ҳарбий машқлар 11 октябр куни бошланган.


15 январь, 2019, 12:59\n"Лочинлар" етакчиси билан қизиқарли суҳбат.\n6 январдан қишги ўқув йиғин машғулотларига киришган Наманганнинг «Навбаҳор» жамоаси таркибга янги футболчиларни жалб қилиш билан биргаликда клубнинг ўтган йилги натижаларига улкан ҳисса қўшган футболчилар билан ҳам янгитдан шартнома имзолашга эришди. Улар таркибида «лочинлар»нинг ҳимоя қўрғонидаги мустахкам устунларидан бири Жаҳонгир Меҳмонов ҳам бор. Қуйида эса футболчи билан кечган суҳбатни эътиборингизга ҳавола қиламиз.\n- Суҳбатимиз аввалида «Навбаҳор»нинг ўтган мавсумдаги умумий иштирокини таҳлил қилиб берсангиз!\n- Мавсум биз учун омадли келди. Шу билан биргаликда меҳнатимизга яраша чемпионатни совриндор сифатида якунладик. Агарда бунданда кучлироқ иштиёқ ва тиришқоқлик билан ўйинларга тайёргарлик кўрганимизда натижаларимиз бунданда яхшироқ кўриниш олиши мумкин эди. Ўтган мавсум давомида қаердадир хато қилдик, қаердадир омад етишмади. Эндиликда йўл қўйилган камчиликлар учтида жиддий иш олиб борсак ўйлаган мақсадимизгс эришамиз деб ўйлайман.\n- Мавсумнинг сўнги ўйинида «Локомотив» томонидан «лочинлар»нинг ўз уйидаги ёқимли анъанасига барҳам берилди. Учрашувдан кейин кийиниш хонасида кайфият қандай эди?\n- Бутун мавсум давомида шу ўйин мен учун энг ачинарлиси бўлди. Чунки ўша ўйинда майдонга тушмадим. Жамоамнинг ўйинини четдан кузатиш доимо оғир. Боз устига кўп гол ўтказиб юбордик, ҳимоячилар учун қанча кам гол ўтказиб юборилса шунча яхши. Агар эътибор берган бўлсангиз ўз майдонида энг кам гол ўтказиб юборган жамоа «Навбаҳор» бўлиб турганди. Афсус сўнги турда бу борадаги серия ҳам паёнига етди.\n- Жамоа бош мураббийи Андрей Канчельскис бу йилги таркибни ўзи шакллантиряпти. Шундай келиб чиқиб айтадиган бўлсак «Навбаҳор» ўтган йилгидан кўра мазмунлироқ ўйин намойиш эта оладими?\n- Ҳар бир мураббийнинг ўзига хос услуби ва қарашлари бўлади. Барча мураббийлар ҳам яхши натижа кўрсатишга ҳаракат қилади. Ўйлайманки, тўғри йўлдамиз. Насиб қилса ажойиб натижалар ва чиройли ўйинлар кўрсатамиз.\n- Жамоага янги келиб қўшилган футболчилар ҳақида қандай фикрдасиз?\n- Улар ҳақида бош мураббийимизга савол берсангиз яхши бўларди. Чунки, қайси футболчи қандай ҳолатда эканлиги уларга кўпроқ билинади. Биз эса майдонда улар билан бирга шуғулланаётганимиз учун аниқ бир нима дея олмайман. Шуниси аниқки, бу йигитлар профессионал, яхши футболчилар шунинг учун ҳам улар «Навбаҳор»га таклиф этилишди.\n- Канчельскис маҳаллий мутахассислардан нимаси биландир устунми?\n- Европада тажриба орттирган мураббий. Шунинг учун машғулотларида кўҳна қитъа нафаси сезилиб туради.\n- Албатта олтин медалларни. Бироқ бунинг учун кўпроқ меҳнат ва ҳаракат қилиш кераклигини яхши биламан\n- Ўтган мавсумда жамоа сардори тез-тез ўзгариб турди. Бу нима билан боғлиқ?\n- Айтишим мумкинки, биз учун битта инсон жамоа сардори бўлган. Бу ҳам бўлса Дилшод Жабборов. Жабборов кўп ўйинларда майдонга тушмаганлиги сабабли сардорлик боғичи турли футболчиларга топширилди.\n- Сизни ҳам ўтган йили карточкалар билан жуда кўп бор «сийлашди». Бу ўйинларнинг шиддатли ўтганидан далолатми?\n- Ҳимоячининг вазифаси рақиб ҳужумини қайтариш. Шундай экан жамоамиз яхши натижа қайд этиши учун ҳар қанақасига бўлса ҳам ҳаракат қилиш керак.\n- Мувафаққиятларингизга соя соладиган ҳодисалар ҳам бўлганми?\n- Йўқ бўлмаган. Ота-онамни дуолари мени доимо барча нарсада яхши натижаларга эришишимга сабабчи бўлган. Айнан уларнинг дуолари сабабли ҳам мана шу даражага эришдим деб ўйлайман. Отам вафот этдилар энди уларнинг хотиралари учун янада ёрқинроқ ўйнашга интиламан.\n- Бизнингча «Навбаҳор»нинг ҳимоя чизиғи кўнгилдагидек кўринишга келди. Яна қайси чизиқларга кучли ижрочиларни жалб этиш керак? Шу борада шахсий фикрингизни билдира оласизми?\n- Мураббийлар ҳар бир чизиқ учун кучли ижрочиларни жалб этшяпти. Менимча ҳаммаси яхши.\n- «Навбаҳор» маълум омиллар эвазига ОЧЛга йўлланма олиш имкониятидан маҳрум бўлди. Жорий йилдан кубок беллашувлари учун ҳам жиддий эътибор қаратиш кераклиги гапириляптими?\n- Албатта, бундан буён ҳар бир ўйин, ҳар бир натижа учун фақат ва фақат ғалаба илинжида майдонга чиқамиз.


Автомобилда ўтиш учун “Малик”да ўртача 7-10 дақиқа, “Ғишткўприк”да эса 10-15 дақиқа сарфланмоқда\nАвтомобилда ўтиш учун “Малик”да ...\nЎзбекистон Республикаси Президентининг 2017 йил 26 апрелдаги “Ўзбекистон–Қозоғистон Давлат чегарасида “Оқолтин” ва “Малик” автомобиль ўтказиш пунктларини очиш тўғрисида”ги ПҚ-2931-қарорига асосан, 2017 йил 11 июль куни Сирдарё вилоятида жойлашган Қозоғистон Республикаси билан чегарадош ҳудудда “Оқ олтин” ва “Малик” автомобиль ўтказиш пунктлари расман очилиб, бугунги кунга қадар фаолият кўрсатмоқда.\n“Малик” ўтказиш пунктининг иш фаолияти соат 07.00 дан 19.00 гача белгиланган бўлиб, бу ерда автотранспорт воситаларини божхона ва чегара назоратидан ўтказилиши учун ҳозирги кунда ўртача 7-10 дақиқа сарфланмоқда.\nАлоҳида қайд этиш жоизки, жисмоний шахслар томонидан божхона чегаралари орқали товарларни олиб ўтишда жорий қилинган қулайликлар ва енгилликларни суистеъмол қилиш ҳолатлари ушу пунктда ҳам тез-тез фош қилинмоқда.\nХусусан, тижорат мақсади учун кўзланган товарларни гўёки шахсий эҳтиёж учун ниқоби остида божсиз олиб киришга уринишлар содир этилмоқда.\nМасалан, 2019 йилнинг ўтган 8 ойи давомида “Малик” ўтказиш пункти давлат божхона хизмати органлари ходимлари томонидан аниқланган 32 та божхона қонунчилиги бузилиши ҳолатларида қиймати салкам 190 млн. сўмлик товар-моддий бойликларнинг ноқонуний олиб ўтилишига чек қўйилди.\nДавлат божхона қўмитасига “Ғишткўприк” чегара-божхона постида ҳам автотранспорт воситаларининг тирбандлиги кузатилаётганлиги тўғрисида мурожаатлар келиб тушган бўлиб, ушбу постда ҳам ўрганиш ишлари олиб борилди.\nМазкур пост орқали жорий йилнинг биргина июль ойида 13 минг 328 та енгил автотранспорт воситалари ҳаракатланган. Бу эса кунига ўртача 400-430 та автомобилни ташкил қилади.\nАхборот тизимларидан олинган маълумотлар таҳлилига кўра, июль ойида мазкур постда енгил автотранспорт воситаларининг божхона расмийлаштируви учун ўртача 10-15 дақиқа сарфланган.\nЭслатиб ўтамиз, 2019 йил июль ойи якунларига кўра республикамиз чегара-божхона постлари орқали жами 91,7 мингдан ортиқ енгил автотранспорт воситалари ҳаракатланган.\nШу билан биргаликда, чегара-божхона постлари орқали автотранспорт воситаларида ҳаракатланаётган фуқаролар республикамизнинг чегара божхона постларида навбатда турган автотранспорт воситалари сони тўғрисидаги маълумотлар билан онлайн равишда Давлат божхона қўмитасининг расмий веб-сайти орқали танишишлари мумкин.


Маҳмуд ва балиқ овловчи ёш бола ҳикояти | www.ziyouz.uz\nБош саҳифа ҲикматномаИбратли ҳикоятларМаҳмуд ва балиқ овловчи ёш бола ҳикояти\nШоҳ Маҳмуд бир кун лашкардан ажралиб, от устида ёлғиз дарё бўйини кезиб юрарди. Узоқдан дарё қирғоғида бир ёш бола сувга қармоқ ташлаб ўтирганини кўрди. Бола ниҳоятда ғамгин ва ташвишли кўринарди. Подшоҳ болага салом бериб, ёнига келиб ўтирди. Подшоҳ болага қараб деди:\n— Эй ўғил, нега ғамгин ва паришонсан, сен каби мунчалик мотамзада кишини кўрган эмасман?\n— Эй диловар амир, биз оилада етти гўдакмиз, отамиз қазо этган, онамиз эса тўшакдан туролмайдиган бемордир. Қашшоқликдан азобдамиз, иложсизмиз. Бирор ризқу рўзи топаманми, деб саҳардан шомгача дарё ёқасига келиб, қармоқ ташлаб ўтираман. Бирорта балиқ илинса шод бўламан, чунки бизнинг бундан бошқа ейдиган нарсамиз йўқ.\n— Эй ғайратли бола, агар хоҳласанг, сенга шерик бўлиб кўмаклашаман.\nБола рози бўлди ва шоҳ қармоқ олиб сувга ташлади. Шундай қилиб, гўдакнинг қармоғи шоҳлик давлатига эришди (шоҳ қўлига ўтди) ва ажойиби шуки, ўша куни юзта балиқ овланди. Бола бу қадар кўп балиқни кўриб, шунча давлатим борми, деб хурсанд бўлди.\n— Эй ғулом, ажаб толеъинг борким, шунча балиқ тузоғингга (қармоғингга) илинди, — дерди ичида.\n— Эй, ўғил, кам бўлма. Агар балиқ овловчингнинг кимлигидан хабар топсанг, бунинг сиррини англардинг. Сенинг давлатинг мендандир, зеро, сенинг балиқчи шеригинг подшоҳ бўлди.\nШоҳ бу гапни айтиб, жўнаш учун отига минди. Гўдак шоҳга қараб:\n— Ўзингга тегишли қисмини ажратиб олмайсанми? — деди.\n— Бугунги овнинг барчаси сеники, эртанги ов эса — меники бўлади. Агар сен хохласанг, бизнинг овимиз эртага бўлади, шуни ҳам билки, мен овимни бошқага берадиганлардан эмасман.\nЭртасига шоҳ сарой айвонига чиққанда, эсига ўша шериги келди. Бир сипоҳ бориб дарё лабидан болани олиб келди, шоҳ шериклик қоидасига амал қилиб уни ўз ўрнига тахтга ўтқазди.\nБир калтафаҳм айтдики:\n— Эй шоҳ, бу бир гадовачча-ку, тахтга ўтиришга муносибми?\n— У ким бўлса ҳам, бизнинг шерикдир, ваъдалашганмиз ва рад этмай бунга вафо қиламиз. Шундай деб, болани ўзи каби султон қилди.\nБир талабгор гўдакдан сўради:\n— Бундай иззат-еҳтиромни қандай қилиб қўлга киритдинг?\n— Шодлик келиб, ғам чекинди, чунки бир соҳибдавлат марднинг менга назари тушди — унинг эътиборига мушарраф бўлдим.\n← Аввалги Аввалги Боязиднинг кечаси шаҳардан ташқари чиққани ҳикояти\nКейинги → Кейинги: Қотил ва Ҳабиб ажамий


Иммунитет ёрдам бермайди. Унда коронавирусни қандай тўхтатиш мумкин? - Zamin.uz\n19:13 / 18.08.2020\nЖамоавий иммунитет COVID-19ни енгишга ёрдам бермайди. Вирус тарқалишини чекловчи чораларни кўриш керак, деди брифингда ЖССТнинг соғлиқни сақлаш соҳасида фавқулодда вазиятлар дастури директори Майкл Райан.\n«Айни вақтда биз — дунё аҳолиси мазкур касалликни тўхтатишга имкон берадиган иммунитет даражасига ҳали етиша олмадик. Шундай экан, вирус тарқалишини чеклаш учун зарур чораларни кўришимиз зарур. Жамоавий иммунитет нажоткоримиз бўлади деган умидда яшамаслигимиз керак. Ҳозир бу ечим эмас», — деди у.\nЖаҳон соғлиқни сақлаш ташкилоти 11 март куни янги COVID-19 коронавирус инфекцияси тарқалишини пандемия дея эълон қилди. ЖССТнинг сўнгги маълумотларига кўра, дунё бўйича 21,7 миллион кишида касаллик аниқланган бўлиб, улардан 770 минг нафари ҳаётдан кўз юмган. “Замин” янгиликларини “Facebook”да кузатиб боринг


Ташаббус ёшларга бахш этар қанот - Халқ сўзи\n16:05 18 Июнь 2019 Жамият\nОналар тета-поя қила бошлаган гўдакларини суюб-эркалаш баробарида бадантарбия (спорт) билан шуғулланишга, расм чизишга, санъатга ошно этишга, уйдаги майда-чуйда ишларга қўл солишга ўргатади. Ҳозирги давр гўдаклари мобил телефони, яъни, ахборот-коммуникация технологияларидан кўз узмасдан улғаяётганлари ҳам бор гап. Буларнинг барчаси кичкинтойлар дунёқарашини шунга яраша шакллантирмоқда, фикрлашга ўргатмоқда. Шу тариқа камолга етаётган ўғил-қизлар ҳаётда муносиб ўрнини топишидан умидвормиз. Оиладаги бу тарбия мактабда изчил давом эттириш учун нима қилмоқ керак? Бу саволга Президентимиз Шавкат Мирзиёев томонидан илгари сурилган 5 ташаббус ғоясидан аниқ жавоб топамиз. Бу ташаббуслар замирида қанчалик эзгу мақсадлар мужассам эканини унинг моҳиятини тўғри тушунганлар теран ҳис этади.\nОила тарбиясининг мантиқий давоми ҳисобланган ана шу 5 ташаббусни тўлақонли амалга ошириш учун нима қилмоқ керак? Телевизор, радио ёки газета орқали фақат тарғиб-ташвиқ қилиш билан амалда кутилган натижага эришиб бўлмайди. Демак, енг шимариб амалий ишга киришмоқ зарур.\nПрезидентимиз Шавкат Мирзиёевнинг шу йил 24 май куни Мирзо Улуғбек номидаги Ўзбекистон Миллий университетида бир гуруҳ олимлар ва талабалар билан суҳбатини ЎзМУ профессор-ўқитувчилари Маданият саройи катта залида улкан экран орқали эътибор билан тингладилар. Бутун жамоа беш ташаббуснинг мазмун-моҳиятини, ундан кўзланган мақсадларни теран англаб етди.\nХўш, бундан қандай хулосага келинди?\n– Юртбошимиз илгари сурган беш ташаббусни тўла амалга оширишни биз зиёлилар ўз зиммамизга олишимиз зарур, – деди ЎзМУ ректори Авазжон Мараҳимов. – Бугун ўзини жамият тараққиёти учун бурчлиман, деган инсон уйғонмаса бўлмайди! Уйғоқлик – жамият ҳаётига бефарқ бўлмаслик, лоқайд яшамаслик демакдир! Бу борада қилишимиз зарур бўлган ишларимиз кўп. Бугун кимдандир кўрсатма кутиб ўтирадиган давр ўтди. Ҳар бир профессор-ўқитувчи қалб амри ила ўзи ҳаракат қилмоғи зарур. Давлатимиз раҳбарининг “Зиё нури – олийгоҳдан бошланади” деган сўзларини ўзимизга шиор қилиб олишимиз даркор. Биз ҳам 5 беш ташаббус асосида ўз режаларимизни ишлаб чиқдик. Бугундан эътиборан Олмазор туманидаги маҳаллалар, мактаблар ва бошқа муассасалар билан ҳамкорликда ишга киришимиз лозим. Жойларда 5 ташаббус мазмун-моҳиятини тушунтириш баробарида уни амалга оширишга ўз ҳиссамизни қўшмоғимиз зарур.\nРекторнинг сўзларини қизғин қўллаб-қувватлаган ЎзМУ профессор-ўқитувчилари Олмазор туман мактабларида 5 ташаббусни амалга оширишга кўмаклашишга бел боғладилар. Бу борадаги режалар босқичма-босқич амалга оширила бошланди. Ўқиш ва жамоат ишларида фаол талабалар, яъни, бўлғуси педагоглар мактаб ўқувчиларининг ёзги оромгоҳларига жалб этилди.\nТалабалар мактаб ўқувчилари билан машғулотларни ана шу 5 ташаббус асосида амалга оширадилар. Биринчи галда ўқувчилар маданият ва санъат, жисмоний тарбия ва спортга жалб қилинади. Компьютер технологиялари ва интернетдан самарали фойдаланишга ўргатилади. Бу жараёнда ўқувчилар энг аввало саводхон бўлмоқлари, тўғри фикрлаб, бехато ёзишга ўрганмоқлари зарур. Ҳар бир мактабда, оромгоҳларда ташкил этилган кутубхоналарда тез-тез “Китобхонлик соатлари” ташкил этилиб, бу маърифий тадбирларга адиб ва шоирлар таклиф этилади.\nЎзМУ жамоаси ана шу режа асосида ишга киришди.\nТўртинчиси, мактаб-интернат кутубхонаси турли китоблар билан бойитилмоқда. Ўқувчиларда китобга меҳр ва қизиқиш уйғотиш учун тез-тез маънавий-маърифий тадбирлар ўтказилади. “Китоб менинг дўстимсан” деб номланган навбатдаги давра суҳбатида дунё тарихида яралган биринчи китоб – “Авесто”нинг бош ғояси: эзгу фикр, эзгу сўз ва эзгу амал моҳияти изоҳлаб берилди. Ўз даврида “Авесто”ни ўқиган улуғ аждодларимиз Самарқанд, Бухоро, Хива, Шаҳрисабз, Термиз, Тошкент каби меъморий обидаларга бой шаҳарларни бунёд этганлари ҳақидаги фикрлар ўқувчиларда катта қизиқиш уйғотди. Ўтмишда буюк шахслар китоблар ёзиб ўз замондошларининг илмий тафаккури ва маънавий оламини бойитганларини теран англаган ўқувчилар бундай дурдона асарларга ўзгача меҳр билан қарайдилар.\nБу даргоҳда рақс тўгараги раҳбари Меҳрибон Абдуллаева, пазандалик сирлари тўгараги раҳбари Наргиза Собирова, дурадгорлик тўгараги раҳбари Ойбек Қиличев, чилангарлик тўгараги раҳбари Йўлдош Қосимов Ёш табиатшунослар тўгараги раҳбари Насиба Расулова, ёш математик тўгараги раҳбари Улугбек Шокиров, рус тили тўгараги раҳбари Муҳайё Саминжанова, ёш актерлар тўгараги раҳбари Мукамбар Юсуповаларнинг шогирдларига ҳавасинг келади. Ҳар бир ўқувчи ўз иқдорига яраша ана шу тўгаракларда қизиққан соҳалари сир-асрорларини мукаммал эгалламоқдалар. Албатта, бу тўгараклар фаолиятини такомиллаштиришда ЎзМУ профессор-ўқитувчилари ҳамиша камарбаста.\nОлмазор туманидаги 11- ва 29-мактабларда ўтказилган тадбирлар ҳам ўқувчиларда 5 ташаббусга бўлган иштиёқи ва қизиқишини орттирди. ЎзМУ Ёшлар билан ишлаш бўйича проректор Нажмиддин Қодиров, Ёшлар билан ишлаш, маънавият ва маърифат бўлими бошлиғи Аброр Хидиров, Олмазор туман ҳокимлиги Маънавият ва маърифат маркази раҳбари Муаззам Алибоева ва бошқалар ёшларни муносиб камолга етказишга қаратилган беш ташаббус мазмун-моҳияти ҳақида сўз юритар экан, бу борада қабул қилинган дастурга мувофиқ жойларда амалга оширилаётган кенг кўламли ишларни таҳлил қилдилар. ЎзМУ ректори Авазжон Мараҳимов халқ депутатлари Олмазор туман Кенгашига шу ҳудуддан депутат этиб сайланганидан буён “Хислат” маҳалласида ва мазкур мактабда қатор маънавий-маърифий тадбирлар ўтказилаётгани, халқ билан мулоқот жараёнида ўрганилаётган муаммолар тегишли идора ва ташкилотлар билан ҳамкорликда ижобий ҳал этилаётгани таъкидланди.\nЁшларни тўғри тарбиялаш, ҳаётда муносиб ўрнини топишлари учун уларга пухта билим бериш, турли соҳаларга қизиқтириш ғоят муҳим ўрин тутади. Бунинг учун уларни ЎзМУдек улуғ даргоҳларга таклиф этиб, турли замонавий жиҳозларга эга бўлган лабораторияларда, ўқув хоналарида суҳбат қилиш мақсадга мувофиқдир. Ёшликда олинган билим – тошга ўйиб ёзилган каби мустаҳкам бўлади, деган ҳикмат бежиз айтилмаган. Навбатдаги ана шундай тадбирда Тошкент туманидаги 2-сонли умумий ўрта мактабнинг 9-10-11 синф ўқувчилари иштирок этдилар.\n“Ҳаракатлар стратегияси” хонасида ўтказилган очиқ мулоқотда ЎзМУ ректори Авазжон Мараҳимовнинг Миллий университет тарихи ва бугунги истиқболлари, ривожланган давлатларнинг университетлари билан ҳамкорликда амалга оширилаётган ишлар, хусусан, талабалар алмашинуви, икки давлат университетида таҳсил олган иқтидорли талабаларга қўшма диплом берилиши ҳақидаги фикрлари мактаб ўқувчиларида катта қизиқиш уйғотди. Тадбир давомида ўқувчилар Миллий университет маърифат ўчоғига айланган “Чингиз Айтматов ва Ўзбекистон доимий экспозицияси”, “Ўзбекистон қаҳрамонлари” экспозицияси, кутубхоналар, компюьтер хоналари билан танишдилар.\nЎзМУ Ёшлар билан ишлаш бўйича проректори Нажмиддин Қодиров, Маънавият ва маърифат, иқтидорли ёшлар билан ишлаш бўлими бошлиғи Аброр Хидиров, республика Ёшлар иттифоқи Ўзбекистон Миллий университети кенгаши раиси Шукурилло Анваров илм ҳар доим инсонни юксакликка чорлаши, ЎзМУда 100 йилдан буён қанча академик, олимлар, атоқли адиб ва шоирлар, зиёлилар етишиб чиққанлари, жаҳонда эътироф этилган илмий мактаблари, халқаро алоқалар доирасида талабалар, ёш тадқиқотчилар хориж олий таълим муассасаларида билим ва малакаларини ошираётганлари, чет эллик профессор-ўқитувчилар бўлғуси мутахассисларга сабоқ бераётганлари, сўнгги йилларда бу даргоҳдан етишиб чиқаётган халқаро фан олимпиадалари ғолиблари ҳақида атрофлича сўз юритдилар.


hidoyat.uz – “Мовароуннаҳр” нашриётининг сайти - СУКУТ ОЛТИНДИР\nКўп гапирган киши маҳмадона, бўлмағур нарсаларга ишонаверганни эса лақма дейилади. Мақсадни оз сўз билан ифодалаш имкони бўла туриб, кўп сўзлаш яхши саналмаган. Чунки меъёридан ортиқча сўзлаш инсонга ташвиш, хавф-хатар келтириши мумкин. Ривоят: “Бир киши менга савол қилди. Ташна одам муздай сувни қанчалик истаса, мен ҳам у кишига жавоб беришни шунчалик хоҳладим. Бироқ жавобдан ўзимни тийдим. Чунки ортиқча гапириб қўйишим мумкин эди”.\nПайғамбаримиз (соллаллоҳу алайҳи ва саллам): “Тилни ортиқча сўздан тийган ва молидан ортиқчасини инфоқ қилган одам қандай бахтли кишидир,” деганлар (Бағавий ривояти).\nЛуқмони Ҳакимдан: “Сиздаги ҳикматнинг сабаби нима?” деб сўрашганида: “...Мен аҳамиятсиз нарсаларни гапириб, ўзимни қийнамадим. Номақбул ишдан узоқ юрдим. Кўз нигоҳим ва тилимни сақладим. Нафсимни тийдим, аҳдимга вафо қилдим. Бефойда нарсаларга уринмадим”, деган экан.\nИнсон бекорчи гаплардан тийилиш учун нафсини тарбиялаб, сукут сақлашга ўрганиши лозим. Сулаймон ибн Довуд (алайҳиссалом): “Гап кумуш бўлса, сукут олтиндир”, деганлар. Чунки вайсақиликнинг зарарлари кўп. Охират ғамини ўйлаб, вазмин бўлиб, тафаккур қилиб, зикрлар билан машғул бўлиб юрган одамнинг қалби хотиржам бўлади.\nИброҳим Таймий айтади: “Мўмин фойдали гапни сўзлайди. Йўқса, жим туради”. Тил доим яхшиликка, илм олишга, одамларни тўғри йўлга бошлашга хизмат қилиши керак.